Joanne (album)
{{Album infobox
| cím       = Joanne
| előadó    = Lady Gaga
| borító    = Lady Gaga - Joanne Cover.png
| háttér    = lightsteelblue
| típus     = nagylemez
| megjelent = 2016. október 21.
| felvételek= 2015–2016 Los Angeles, New York, London
| hossz     =39:05
| stílus    = 
| kiadó     = 
| producer  = 
 | előadó kronológia = Lady Gaga
 | kronológia típus = 
 | előző = Cheek to Cheek(2014)
 | jelenlegi = Joanne(2016)
 | következő = A Star Is Born(2018)
| kritikák = AllMusic NME Rolling Stone The Daily Telegraph 
További kritikák ↓
| helyezések    = 
 Ausztrál albumlista (#2)
 Amerikai albumlista (#1)
 Brit albumlista (#3)
 Kanadai albumlista (#2)
További helyezések ↓
 | kislemez1 = Perfect Illusion | kislemez1dátum = 2016. szeptember 9.
 | kislemez2 = Million Reasons | kislemez2dátum = 2016. október 29.
 | kislemez3 = Joanne | kislemez3dátum = 2017. december 22.
}}
A Joanne Lady Gaga amerikai énekesnő 2016. október 21-én, az Interscope-nál és a Streamline-nál megjelent ötödik nagylemeze a 2013-as Artpop és a 2014-es Cheek to Cheek után. Gaga olyan producerekkel dolgozott együtt, mint Mark Ronson, Jeff Bhasker, BloodPop és RedOne. A produceri munkálatokban maga az énekesnő is részt vett. A lemezen a „visszafogott” country, a soft rock és a dance-pop irányzatok érvényesülnek leginkább. Gaga korábbi popalbumától, az Artpop-tól eltérően ezúttal az énekteljesítményre helyezték a hangsúlyt. Dalszövegek szempontjából az album a család témáját és az élet különböző érzelmeit dolgozza fel. Az énekesnő nagynénjének, Joanne Stefani Germanottának 19 éves korában bekövetkezett tragikus halála merőben befolyásolta a lemez érzelmi világát.

Az album kiadásával és népszerűsítésével egy időben Gaga megjelenésében változás lépett fel. Az extrém öltözködéséről ismert énekesnő ruháit visszafogottabb, egyszerűbb stílus váltotta fel. Az 1970-es éveket megidéző széles karimájú, rózsaszín kalapjával és a pasztellszínek használatával Gaga a country stílus felé orientálódott. Az Amerikai Horror Story című sorozat munkálatai alatt szerzett tapasztalatai inspiráló hatással voltak az album kreatív folyamatára, illetve Gaga visszatért az autentikus és leegyszerűsített önkifejezéshez. Az album népszerűsítésére három kislemez jelent meg: elsőként 2016. szeptember 9-én a Perfect Illusion, amely első helyezett lett többek között Franciaországban, másodikként 2016. november 8-án a Million Reasons jelent meg, amely a negyedik helyet szerezte meg az amerikai Billboard Hot 100 kislemezlistán. Harmadik és egyben utolsó kislemezként a címadó dal, a Joanne egy újabb verziója jelent meg 2018 elején. Joanne World Tour címen Gaga egy új turnét is meghirdetett, amely során 2017. augusztus 1-je és 2018. február 1-je között adott koncerteket Észak-Amerikában, illetve Európában.

A Joanne többnyire pozitív fogadtatásban részesült a zenei kritikusok felől. Kereskedelmileg az énekesnő negyedik első helyezést elérő lemezévé vált az Egyesült Államokban, de listavezető pozícióba került Japánban, Dél-Koreában, Brazíliában, Argentínában és Tajvanon is, valamint több mint tizenöt országban bejutott a legkelendőbb tíz album közé. Számos országban arany, illetve platina minősítést szerzett. 2016 végéig a Joanne több mint egymillió példányban kelt el világszerte. Az album jelölést kapott a 60. Grammy-gálán A legjobb popalbum kategóriában, míg két kislemeze, a Million Reasons és a Joanne A legjobb szóló popénekes teljesítményért járó Grammy-díjért indult esélyesként; utóbbi meg is nyerte a díjat.

 Háttér és kidolgozás 

Gaga harmadik stúdióalbuma, az Artpop 2013 novemberében vegyes fogadtatásban részesült. Az album ennek ellenére is a Billboard 200 lista legtetején debütált, és 2014 júliusáig több mint 2,5 millió példány kelt el belőle. Gaga néhány hónappal később világ körüli turnéra indult ArtRave: The Artpop Ball elnevezésű turnéjával, melynek alapötlete a hasonló című ArtRave promóciós eseményen alapszik. Elárulta, hogy vannak tervei egy, az albumhoz tartozó második rész kiadásával kapcsolatban, ez azonban végül nem valósult meg. Az Artpop korszakában Gaga és menedzsere, Troy Carter úgy döntöttek, hogy nem folytatják a közös munkát; az énekesnő új menedzserével, Bobby Campbell-lel csatlakozott a Live Nation Entertainment előadók menedzseléséért felelős részlegéhez, az Artist Nationhöz. Gaga később bevallotta, hogy ezen időszak alatt depresszióval küzdött, illetve a zenébe vetett hitével is kétségek merültek fel benne.

Az Artpop vegyes fogadtatása arra késztette Gaga menedzsmentjét, hogy újratervezzék az énekesnő teljes arculatát. Gaga többször is megjelent a médiában, és leginkább arra fókuszált, hogy tanúbizonyságát adja kiemelkedő énektudásának. A 87. Oscar-díjátadón nyújtott teljesítményét – az énekesnő az ötvenéves A muzsika hangja előtt tisztelgett előadásával – a kritikusok kimagaslóan pozitívan értékelték. 2014 szeptemberében Tony Bennett amerikai jazzénekessel együttműködve kiadta a Cheek to Cheek című jazzkorongot, amely többnyire pozitív kritikákat kapott. A közös album a Billboard 200 lista első helyén debütált, ezzel Gaga zsinórban megszerezte harmadik első helyét az Egyesült Államokban. Később, az 57. Grammy-gálán a páros elnyerte A legjobb hagyományos vokális popalbumnak járó Grammy-díjat is.

Saját előadásai mellett Gaga más projektekben is részt vett. Együttműködött a Chic együttes frontemberével, Nile Rodgersszel az együttes I Want Your Love című dalának feldolgozásában, melyet Tom Ford 2016-os kollekciójának reklámvideójában használtak fel. 2015 szeptemberében kiadta a Til It Happens to You-t az egyetemi szexuális erőszakot bemutató The Hunting Ground című dokumentumfilm betétdalaként. Emellett Gaga főszerepet kapott az Amerikai Horror Story ötödik évadában, amely a Hotel alcímen futott 2015 októbere és 2016 januárja között. Alakításáért Golden Globe-díjat nyert A legjobb színésznő minisorozatban vagy televíziós filmben kategóriában. Januárban, a díj átvételekor megerősítette ötödik stúdióalbumának érkezését, miszerint még 2016-ban a boltok polcaira kerül, bár egyelőre még csak a kidolgozás és tervezés fázisában állt. 2015 és 2016 nagy részében Gaga hivatalos közösségi fiókjain keresztül nyújtott betekintést az album munkálataiba. Olyan képeket töltött fel a világhálóra, amelyeken többek között RedOne-nal, Giorgio Moroderrel, Mark Ronsonnal, illetve Rodgersszel látható.

 Felvételek 
Gaga úgy nyilatkozott, hogy szerette volna, hogy „a rajongók meglepődjenek az albummal kapcsolatban”, majd hozzátette, hogy „ez egy csodálatos önvizsgálati élmény. Ebből a szemszögből egyáltalán nem hasonlít az Artpopra”. A Billboardnak adott interjújában a producer RedOne elárulta, hogy az énekesnő a korábbi időszakaihoz képest mentálisan „tisztább” állapotban van, ami szerinte jótékony hatással lenne a közös munkára. Az album vezető producereiként Gaga és Mark Ronson szolgáltak. A páros néhány sarokra nőtt fel egymástól a New York-i Upper East Side-on. Korábban együttműködtek Wale Chillin című dalán még 2009-ben. 2015 végén találkoztak újra egy londoni stúdióban, ahol Gaga bemutatta Ronsonnak az Angel Down című dalt. A későbbiekben a páros hat hónapot dolgozott együtt Rick Rubin Shangri-La stúdiójában, Malibuban. Az első munkanapon közösen megírták a Joanne című dalt, valamint Ronson arra bátorította Gagát, hogy írjon dalszövegeket „bármiről, ami az életében vagy a fejében történik”.

A felvételek egészen a maszterelés folyamatáig tartottak. Gaga a munkálatok során a felvétel alatt lévő zene szakmai vonatkozásában is mélyen kivette részét. „Egész egyszerűen csak szeret a zongoránál ülni és parancsokat osztogatni a dobosnak, valamint elképesztő hangja van” – nyilatkozta a producer, majd az ének-centrikus felvételek folyamatáról beszélt: „[Gaga] a popzene legkiválóbb hangjainak az egyike, szóval a dalokkal fogunk kezdeni és onnan folytatjuk”. A producer később azt mondta, hogy a Gagával közösen felvett zene az egyik legkedvesebb, amin valaha is dolgozott: „Elképesztő, imádom. Alig várom, hogy ti is halljátok, mert a zene magáért beszél. A kedvenc zenészeim dolgoznak rajta”. Ronson továbbá a pszichedelikus rockot játszó ausztrál Tame Impala frontemberére, Kevin Parkerre is utalást tett, miszerint ő is részt vesz a lemez munkálataiban. Ezt később a BBC Music is megerősítette.

Számos kiemelkedő zenész is részt vett a Joanne munkálataiban. Gaga felkérte Father John Misty-t, hogy játsszon dobon a lemezen, míg Ronson meghívta Josh Homme-ot (a Queens of the Stone Age alapítóját), hogy a John Wayne című dal alatt gitározzon. A gitár mellett egyébként dobon is játszott, illetve a produceri munkálatokban is részt vett. Ronson továbbá Becket is bevonta a munkálatokba; ennek eredménye a Dancin' in Circles című dal. Gaga, mint Beck régi rajongója, rendkívül élvezte az énekessel való együttműködést. Az albumon szerepel egy duett is, melyet Gaga és Florence Welch vett fel a New York-i Electric Lady Studios falain belül.

2016. szeptember 9-én a Perfect Illusion című első kislemez európai rádiós promóciós útján Gaga további betekintést nyújtott az album tartalmába olyan közreműködőket bejelentve, mint Beck, Florence Welch (a Florence and the Machine-ból) és Father John Misty. Kifejezetten a Welch-csel való duettről Gaga a BBC Radio 1-on adott interjújában azt mondta: „Elkezdtem dolgozni egy ötleten egy dalhoz, amit egyértelműen egy lánnyal szerettem volna véghezvinni. Majd meglátjátok, hogy miért, amikor megtudjátok miről is szól a dal. Végiggondoltam, hogy 'Kivel akarok énekelni?' [Florence] számomra az egyik, ha nem a legjobb énekesnő a világon. Elképesztő”. Pár nappal később New Yorkban a Z100 rádiónak elárulta, hogy a páros közös dalának címe Hey Girl, valamint hogy a Beck közreműködésével készült dal egy „óriási dance felvétel”, amit egy átmulatott éjjel után írtak meg közösen az énekesnő malibui házában.

Ronson olyan zenészeket toborzott össze az album zenei hangzásvilágának megalkotásában, akikkel korábban már együtt dolgozott, például Rufus Wainwright vagy Amy Winehouse lemezein. Producerként BloodPopot tüntette fel, aki „elhozta az albumot a modern korszakba”. Eközben Gaga együttműködött Elton Johnnal is. A közös munka eredményeként megszületett egy dal Room in My Heart címmel, amely később nem került rá a lemezre. John az albummal kapcsolatban elárulta, hogy Gaga „nagyszerű dalokat” fog írni ismét, olyanokat mint például a Bad Romance (2009) és a You and I (2011). A 2017 szeptemberében bemutatott Gaga: Five Foot Two című dokumentumfilmben többek között az album felvételeiről is láthatók képkockák, melyeken Gaga mellett Mark Ronson is szerepel.

 Kiszivárgás és megjelenés 
Gaga menedzsere, Bobby Campbell megerősítette, hogy az album csak a 2016-os év második felében jelenik meg. Az énekesnő közeli barátja, Elton John úgy nyilatkozott, hogy egyre valószínűbb a 2017-es megjelenés. 2016 szeptemberében Gaga frissítette hivatalos weboldalát, bejelentve az új korszak érkezését és az első kislemez (Perfect Illusion) címét egyaránt. Gaga 2016. szeptember 15-én az Apple Music nemzetközi rádióállomásán, a Beats One-on keresztül jelentette be, hogy új albumának címe Joanne, és 2016. október 21-én fog hivatalosan a boltok polcaira kerülni világszerte. Elárulta azt is, hogy két napon belül teljesen befejeződnek a felvételi munkálatok.

Ugyanazon interjú során az énekesnő megerősítette, hogy az album egyedülálló módon nem fog megjelenni exkluzívan olyan streaming szolgáltatók oldalain, mint az Apple Music vagy a Tidal. „Megmondtam a kiadómnak, hogy ha aláírják azokat a szerződéseket az Apple Music-kal és a Tidal-lal, én magam fogom kiszivárogtatni az új dalaimat” – magyarázta Gaga a műsorvezető Zane Lowe-nak. Gaga negatív hozzáállása azzal volt magyarázható, hogy a streaming szolgáltatók folyamatos harcban állnak egymással az előadók új albumainak exkluzív streaming jogainak megszerzéséért. Megjelenését megelőzően az albumnak a kiszivárgás problémájával kellett szembenéznie. Az Amazon.com amerikai cég oldalán előrendelésre volt elérhető az album és annak dalai. A rajongók azonban észrevették, hogy ha azt az utasítást adják angolul az Amazon Echo okos-hangszórónak, hogy „Játszd le a Joanne-t Lady Gagától”, az minden dalból egy harminc másodperces részletet játszott le. Az Amazon az összes előzetest elérhetetlenné tette rövid időn belül. Az október 21-i hivatalos megjelenés előtt három nappal az albumot tévesen árusítani kezdték Belgiumban. A lemezt több százan vásárolták meg és töltötték fel teljes egészében az internetre.

 Cím, csomagolás és borító 

Az album Gaga édesapjának elhunyt nővéréről, Joanne Stefani Germanottáról kapta címét. Az énekesnő nagynénje 1974. december 18-án, mindössze 19 évesen halt bele a lupus szövődményeibe. Gaga, aki egyébként középső névként viseli a Joanne keresztnevet (teljes neve Stefani Joanne Angelina Germanotta), hamar észrevette, hogy nagynénje halála mélyen megrázta családját. Bár az énekesnő 12 évvel Joanne halála után született, mégis hatalmas hatást gyakorolt rá és munkásságára. A 2008-ban kiadott The Fame című debütáló albumához tartozó booklet tartalmazott egy Joanne által írt verset For a Moment (magyarul: „Egy pillanatra”) címmel.

Az énekesnő azt állítja, hogy Joanne miatt jutott túl függőségi problémáin, a The Fame Ball Tour elnevezésű turnéját is nagynénjének dedikálta. Gaga bal bicepszére, egy Rainer Maria Rilke-vers egyik versszakának sorai közé tetováltatta Joanne halálának dátumát. 2012-ben az énekesnő szülei New Yorkban Joanne’s Trattoria néven egy éttermet is nyitottak. Gaga többször hangoztatta, hogy ugyan egyszer sem találkozhatott személyesen nagynénjével, de mégis „élete egyik legfontosabb alakja”. Ezáltal Gaga, amint Ronsonnal együtt megírta a Joanne című dalt, úgy döntött, hogy az albumot is róla nevezik el, így tisztelegve előtte.

Az album címének bejelentése után nem sokkal Gaga az albumborítót is bemutatta. A képen Gaga látható bal oldalnézetből, egyszerű kék háttér előtt, fején nagy karimájú rózsaszín kalapot visel. A Billboard cikkírója, Dominique Redfearn megjegyezte, hogy az albumborító látszatra egyszerűbb, mint például a Born This Way és az Artpop borítói. Andrew Unterberger ugyanattól a kiadványtól úgy fogalmazott, hogy „figyelmesen összeállított” borítóról van szó, ami egyben azt is jelzi, hogy a lemezen hallható zene őszinte, nyílt és egyenes. A lemez standard változatán 11 dal szerepel, míg a bővített, deluxe változaton 14 dal kapott helyet. Az albumhoz tartozó bookletben különböző személyes értékek szerepelnek, amelyek a Germanotta család tulajdonai, mint például Gaga és édesapjának képei, Joanne jogosítványa, valamint eredeti kézirása. Gaga úgy érezte, hogy „csodálatos dolog olyan családi örökségeket belevonni, amik még ma is jelentőséggel bírnak számára”.

 Témák és hatások 

A Joanne egyik alaptémája a család, ahogy Gaga magyarázta, az album az „élet minden érzelmén keresztül halad”. Az album készítése során Gaga egy lányt látott lelki szemeivel a középpontban, aki megérti azt a dalszöveget, amit az énekes megírt, és talál is köztük egy emberi kapcsolatot. Annak érdekében, hogy ezt elérje, Gaga úgy határozott, hogy több zenei stílust is alkalmaz, úgy mint a country, funk, pop, dance, rock, elektronikus zene és folk. A tragikusan fiatalon elhunyt nagynéni, Joanne Germanotta története is merőben befolyásolta az album érzelmi világát, beleértve a dalszövegeket is, amelyekben Gaga azt az érzést próbálta megtalálni, amellyel általános értelemben üzenhet a világnak. A veszteség mellett olyan érzelmek hatottak az albumra, mint a szerelmi bánat, csalódottság, vágy és nosztalgia. Az énekesnő elárulta, hogy Joanne albumával „ki akart vonulni a világba, magához véve élete legmélyebb történeteit és ezeket dalokba önteni”. Célja az volt, hogy ezen események „mély és sokatmondó módon érintsék meg az embereket, és az ő saját életüket és történeteiket”.

Az énekesnő Amerikai Horror Story című sorozatban való szereplése is inspiráló hatással volt az album kreatív folyamatára: „Visszatértem egy olyasvalamihez, amiben annyira hittem, és ez a sötétség művészete”. A tévében való szereplés Gaga énekhangjára is kihatott. Elmondta, hogy inkább többet hallgatja a zenét, és csak utána írja le, majd hozzátette, hogy az album kevesebbet fogja tárgyalni az Artpop-korszak alatti fájdalmas időszakát, inkább a világosság és a tisztaság lesz jellemző rá: „Mostanság inkább azon gondolkozom, hogy mit is akarok elmondani és mit akarok itt hagyni a Földön. Ez a fájdalmaim kifejezésénél kevesebb”. Egy, a The Inquirernek adott 2015-ös interjúja során Gaga elmondta, hogy új albumának készítése alatt felfedezte önmaga új és sötétebb oldalát, sötétebbet, mint a rajongók várnának tőle:Millió új dolgot fedezek fel magamon, hogy mit akarok és ki akarok lenni, de ami ennél is fontosabb, hogy találtam egy olyan helyet, ahová elraktározhatom a sok fájdalmat és kínt, amit sehova se tehetnék. Belehelyezheted őket a zenédbe, de ez nem mindig az, amit az emberek várnának tőlem az én zenémben… Ők egy édes és élvezetes Just Dance típusú lányt, vagy Bad Romance-t akarnak, és ez így van rendjén… Boldogan megadom ezt nekik, de talán a Dope dalommal, vagy néhány olyan dologgal, amit az Artpopon csináltam, egy egyfajta sötét oldalt lehetett látni színekbe bugyolálva. Erre az emberek talán nem mindig kíváncsiak. Ők a teljességet akarják látni… Pedig a tökéletlenség a nyerő.Gaga életében fontos szerepet betöltő férfiak is hatással voltak az albumra, kezdve az énekesnő édesapjától, Joe Germanottától az exvőlegény Taylor Kinney-ig. Az énekesnő elárulta, hogy „lázadó lelkét” használva akarta megérteni az összes különböző kapcsolatait, melyeken keresztül ment kijelentve, hogy a Joanne „nem egy szomorú album. Ez egy olyan album, ami kifejezetten bemutat engem, mint nőt”.

 Zene és dalszöveg 

Mivel Gaga nem szerette volna kifejezetten egy stílusra szűkíteni az album hangzásvilágát, a lemezen több stílus is fellelhető, úgymint a dance-rock és a country is. Az énekesnő az utóbbi időben közeledni kezdett a countryzene felé, így az merőben befolyásolta az albumot is. A produkciós munkálatok és a dalszerzés kapcsán elmondható, hogy a Joanne során Gaga tovább folytatta a „leegyszerűsített” értelmezését a zenének. Ebbe a folyamatba az Artpopot követően kezdett bele. A legfőbb hangsúly ezúttal a vokális teljesítményre és a dalszövegírásra összpontosult. A Rolling Stone magazinnak adott interjújában Gaga elmondta, hogy a dalok „a családjának, a nővérének, az édesapjának és a nagynénjének a történetei”, továbbá „édesanyjának családjáról, a férfiakkal való kapcsolatáról és a kudarcairól” szólnak.

Joe Lynch a Billboard magazin cikkírója szerint az albumon a rock mellett hallhatók introspektív balladák, illetve érzelmes, táncolható dallamok is. Az első dal a Diamond Heart, amely bemutatja az album hangzásvilágát. Korábbi dalaihoz hasonlóan, ebben is fellelhetők önéletrajzi elemek, köztük az az idő, amikor Gaga go-go táncos volt New Yorkban. A Diamond Heart változatos hangulatú: a kedvetlen verzéket egy doborientált rész követi, amely végül egy rock-EDM stílusú refrénben csúcsosodik ki. A gitáron Josh Homme játszik. A második, A-Yo című dal country eredetű, és leginkább az amerikai bárokban hallható zenére emlékeztet a tapsokkal és a rézfúvós hangszerekkel. Dalszöveg szempontjából a dal a szexről szól. Ezt követően amint a címadó dal elkezdődik, a tempó is lelassul. A háttérben csak egy akusztikus gitár szól, miközben Gaga elhunyt nagynénjéről, Joanne-ről énekel érzelmesen.

A következő, John Wayne című dal már jóval gúnyosabb, incselkedő szövegeket tartalmaz. Gaga cowboyokra tesz különböző utalásokat, mint például: „Én csak egy cowboyt szeretek, tudom, hogy ez rossz, de lovagolhatnék a lovad hátán, és egy kicsit tudnál gyorsabban vágtázni?” Gaga vokálját Homme gitárjátéka kíséri. A dal Gaga korábbi kapcsolatairól szól, miközben utalásokat tesz a színész John Wayne-re. A Beck közreműködésével készült Dancin’ in Circles egy popdal, amely az egyedül töltött kellemes időről szól. Nicholas Mojica az International Business Times cikkírója szerint a dal egy „óda a maszturbálásra” reggae és ska elemekkel, amelyek Gaga Alejandro című dalát, illetve Gwen Stefani zenéjét juttathatják eszünkbe. Dalszövege szerint Gaga egy korábbi szeretőjéről ábrándozik, miközben késő este egyedül táncol, ezzel az önkielégítésre utalva.

A BBC Music cikkírója, Mark Savage szerint a Perfect Illusion egy disco-rock dal, amelynek a zenei felépítése „sürgető” hatással bír. Gaga énekhangjához nem nyúltak a producerek, maradt eredeti, nyers formájában. A dal utolsó refrénjére a dallamban is változás lép fel. A Million Reasons című szám során Gaga egy véget érő szerelemről énekel, a verzékben több változatban is előadja a dal címét. A country-orientált dalban zongora és gitár hallható. Refrénjében Gaga a következőt énekli: „Millió okot adsz nekem, miért hagyjalak elmenni / Millió okot adsz nekem, hogy kilépjek ebből”. Tom Rasmussen a Vice magazintól elmondta, hogy a Million Reasonsban érzékelhető leginkább a country hatás az albumon szereplő dalok közül.

A Sinner’s Prayer című dal szintén country stílusú, emellett R&B és pop elemeket tartalmaz. A dalszövegben a sebezhető Gaga arra vágyik, hogy szerelme viszonzott legyen. Dalszövegében az énekesnő utalást tesz a New Yorkban található Fulton Streetre is. A kilencedik, Come to Mama című számban Gaga affektált hangon énekel, a magánhangzókat hosszan ejti ki. Az 1970-es évekre emlékeztető dal egymás elfogadásáról szól. Emellett fellelhető benne bibliai utalás is: az énekesnő mind az Ószövetségre, mind az Újszövetségre hivatkozik. A „40 napos ár” szöveggel Gaga Noéra asszociál, míg a „Hagyd abba a testvéreid kővel dobálását” résszel Jézus egyik aforizmájára tesz utalást.

A Hey Girl című dalba BloodPop és Ronson funk elemeket emelt be, amelyből erősen kitűnik Gaga és Florence Welch énekhangja. Dalszövege egy „óda a barátságra”. A tizenegyedik, Angel Down című dalt Trayvon Martin halála inspirálta. A 17 éves fiút 2012-ben lőtte agyon George Zimmerman Floridában. A lövöldözést Gaga is megénekli: „Lövések hallatszottak az utcán, a templomnál, ahol egykor találkoztunk”.

 Az album népszerűsítése 

 Fellépések 
Az album népszerűsítése 2016 szeptemberében kezdődött el a Perfect Illusion című első kislemez bejelentésekor. A dal első élő előadására szeptember 10-én került sor a londoni Moth Club színpadán. A fellépés során Gaga egy levágott felsőt, valamint ezüstszínű sortot viselt. Kezében csupán egy mikrofon volt, amit a dal közben többször is megpörgetett a feje fölött. Új dala mellett zongorán előadta a Bad Romance akusztikus verzióját is. A Perfect Illusion az FX csatorna antológia sorozatának, az Amerikai Horror Story: Roanoke című évadának egyik előzetesében is felcsendült. A készítők ezzel azt akarták bemutatni, hogy az összes addig megjelent pár másodperces kisvideó mind félrevezetés volt az évad témáját illetően.

Nem sokkal később Gaga bejelentette a Bud Light által szponzorált Dive Bar Tour elnevezésű miniturnéját. Az énekesnő október 5-én, 20-án és 27-én lépett fel különböző egyesült államokbeli bárokban. A fellépéseket élőben lehetett követni a Bud Light és Gaga hivatalos Facebook-oldalain. Egy nyilatkozatban Gaga azt mondta: „A legelső fellépéseim New Yorkban és szerte az országban kis bárokban voltak megrendezve, szóval ez egy nagyon izgalmas mód arra, hogy a Bud Lighttal együttműködve visszatérhetek a gyökereimhez és ilyen környezetben találkozhatok a rajongóimmal és így mutathatom be a Joanne című új albumom dalait élőben először”. A turné során Gaga új dalokat is bemutatott az albumról, ilyenek voltak az A-Yo és a Million Reasons című számok. Utóbbi hamar fel is került az énekesnő hivatalos Vevo-oldalára.

2016. október 22-én Gaga a Saturday Night Live című amerikai varietéműsor zenei vendége volt. Az est során előadta az A-Yo és a Million Reasons című dalokat. 2016. október 15-én a The Late Late Show with James Corden vendége volt, valamint szerepelt annak a Carpool Karaoke elnevezésű műsorrészében, amely során egy autóban utazva James Cordennel együtt elénekelte korábbi kislemezeit is a Perfect Illusion és a Million Reasons mellett. Gaga a The Late Late Show főszínpadán is zenélt, ahol a zenekarhoz csatlakozva A-Yo című dalát adta elő.

November első napjait Gaga Japánban töltötte, hogy ott népszerűsítse új albumát. Tokióban a Szukkiri televíziós műsor vendége volt, ahol előadta a Perfect Illusion akusztikus verzióját, majd a News Zero műsorban lépett fel Joanne című dalával. November 20-án színpadra lépett a 2016-os American Music Awards gáláján Los Angelesben, ahol éjszakai égbolttal a háttérben előadta Million Reasons című dalát. Hilton Dresden az Out magazintól szívbemarkoló előadásnak tartotta Gaga fellépését, míg Cole Delbyck a The Huffington Posttól lelkesítőnek és érzelmesnek írta le. A Billboard magazin a díjátadó harmadik legkiemelkedőbb előadásaként listázta. November 25-én Gaga a New Yorkban található Ali Forney Centerbe látogatott el, hogy a hajléktalan LMBT fiatalokat támogassa, és előadja nekik a Million Reasons akusztikus változatát, egy zongora tetején ülve. Fellépése alatt „Legyetek bátrak” feliratú pólót viselt.

November végén Gaga Párizsba utazott, hogy részt vegyen és fellépjen a Victoria’s Secret 2016-os divatbemutatóján. A fellépés alatt Million Reasons, A-Yo és John Wayne című dalait adta elő különböző szettekben. A The Huffington Post cikkírója, Cole Delbyck ugyan pozitívan fogadta a Joanne albumot, de véleménye szerint a dalok nem illenek a Victoria’s Secret divatbemutatójára. Gaga a fellépés után az Egyesült Királyság fővárosába, Londonba utazott, ahol egy privát, 60 fős esemény keretein belül meglepetéskoncertet adott a Westfield bevásárlóközpontban, majd a The X Factor 13. évadának elődöntőjében előadta a Million Reasons című dalt. Gaga ezek után részt vett a 2016-os Royal Variety elnevezésű eseményen Londonban, ahol szintén Million Reasons című számát adta elő, többek közt Károly walesi herceg és Kamilla cornwalli hercegné előtt. Az énekesnő az Alan Carr’s Happy Hour című műsorba is ellátogatott, és zongorán kísérve magát elénekelte a Million Reasonst. 2017 áprilisában Gaga a Coachella fesztivál egyik főfellépője volt, amely során korábbi slágerei mellett előadta a John Wayne, az A-Yo és a Million Reasons dalokat is. 2018 januárjában a 60. Grammy-gálán Gaga Mark Ronsonnal együtt előadta a Joanne-t, illetve a Million Reasonst. Az énekesnő és két dala a díjátadó egyik legtöbbek által kibeszélt témái voltak a Twitter közösségi oldalon.2017. február 5-én Gaga az 51. Super Bowl félidei fellépője volt. 13 perces minikoncertje során korábbi slágerei mellett előadta a Million Reasonst is. Fellépését követően Gaga bejelentette, hogy az album népszerűsítése céljából 2017 augusztusában útjának indítja a Joanne World Tour elnevezésű világ körüli turnét. Az eredeti tervek szerint a turné 2017. december 18-án fejeződött volna be az egyesült államokbeli Inglewoodban, azonban az énekesnő egészségügyi problémái miatt a koncertsorozat teljes európai szakaszát elhalasztották. 2017. október 13-án Gaga bejelentette, hogy 2018. január 14-e és február 23-a között pótolja az eltörölt európai koncertjeit. 2018. február 3-án azonban fizikai fájdalmakra hivatkozva az újrahirdetett európai szakasz utolsó tíz koncertjét ismét lemondták a szervezők. A turné végül  eladott jegy után 95 millió dollár bevételt termelt.

 Kislemezek 
Az album első kislemeze, a Perfect Illusion 2016. szeptember 9-én került kiadásra. A dal vegyes fogadtatásban részesült a zenei kritikusoknál: többen dicsérték fülbemászó dallamát és Gaga énektudását, mások azonban az énekesnő korábbi kislemezeihez hasonlították, melyekhez képest csalódniuk kellett. A dal az első helyen debütált Franciaországban, míg az Egyesült Államokban a Billboard Hot 100 kislemezlistán a tizenötödik helyig jutott.

Később promóciós kislemezekként október 6-án megjelentették a Million Reasonst, illetve október 18-án az A-Yo című dalt. Az eredeti tervek szerint utóbbit szánták hivatalosan a második kislemeznek, azonban a Million Reasons kereskedelmileg sikeresebbnek bizonyult, így végül a kiadó azt jelentette meg november elején. A dal számos országban bejutott a slágerlisták Top 40-es mezőnyébe. Az Egyesült Államok Billboard Hot 100-as listáján a 76. helyen debütált, majd az 54. pozícióig emelkedett. 2017 februárjában Gaga Super Bowl LI félidei show-ját követően a Million Reasons a negyedik helyen tért vissza a Hot 100-ra, ezzel Gaga megszerezte karrierje tizedik Top 5-ös, illetve tizennegyedik Top 10-es helyezését a Billboard listáján. A kritikusok pozitívan fogadták a dalt, leginkább egyszerű hangzásvilágát és dalszövegét méltatták. A Million Reasons videója a Perfect Illusion folytatásaként került elkészítésre. 2017 márciusában az Amerikai Hanglemezgyártók Szövetsége (RIAA) platina minősítéssel illette a kislemezt. 2017 februárjában a John Wayne című dalhoz jelent meg videóklip, amely a Million Reasons történetét folytatja.

2017. december 22-én elsőként Olaszországban, majd 2018 januárjában világszerte is megjelent harmadik kislemezként a Joanne című dal. Megjelentetése alkalmából az énekesnő egy új verziót vett fel a stúdióban. A Joanne (Where Do You Think You’re Goin’?) (Piano Version) című felvételhez 2018. január 26-án jelent meg videóklip az énekesnő hivatalos Vevo csatornáján.

 A kritikusok értékelései 
Az album többnyire pozitív fogadtatásban részesült. Az értékeléseket összegző Metacritic 27 zenei kritikus véleménye alapján 67 pontot adott rá a maximális 100-ból, így az album az „általában kedvező” besorolást kapta. A brit The Daily Telegraph napilapnak író Neil McCormick öt csillagból négyre értékelte az albumot. Dicsérte a lemez régimódi dalait: „Ütős dalokkal és kiemelkedő produkciós munkával a Joanne tökéletesen beillik a sorba. A modernitását ugyan jelzi a zenei stílusok keveredése, illetve egyéb számítógépes hangzások hozzáadása, mégis bravúrosan régies maradt a szívében”. Stephen Thomas Erlewine, az AllMusic kritikusa 3,5 csillagra pontozta a maximális ötből a lemezt. Pozitívan írt arról, hogy korábbi munkáitól eltérően Gaga „nem a magasban szárnyaló előadóként” jelenik meg, a Joanne inkább egy földhöz kötöttebb alkotás, amit „egy olyan előadó készített, aki csakis olyan mutatványokat próbál véghezvinni, amiket sikeresen be is tud mutatni… Gaga lábnyoma szilárdan belegyökerezett a dance-pop stílusba, még úgy is, hogy többen közreműködtek a projektben”. Hasonló véleményen volt a Rolling Stone újságírója, Rob Sheffield, aki szerint a Joanne egy „régi vágású, kilencvenes évekbeli soft rock album, amely az akusztikus gitáron alapszik”. Gratulált Mark Ronson és a többi producer munkájához, majd elmondta, hogy „a Joanne egy örvendetes emlékeztető arra, hogy miért van szüksége a világnak Gagára”.

Annie Zaleski az A.V. Clubtól kiemelte a Joanne zenei sokféleségét. Kritikájában B értékelést, vagyis pozitív visszajelzéseket adott. Olyan dalokat emelt ki, mint a Diamond Heart, a John Wayne, a Sinner’s Prayer és a Hey Girl, melyeket az album legjobb dalainak nevezett meg, valamint szerinte ezen dalokon mutatkozik meg leginkább Gaga kimagasló énektudása. A Slant Magazinnak adott 3/5 csillagos értékelésében Sal Cinquemani kritizálta az album túlénekelt balladáit, valamint hiányolta a fülbemászó dallamokat, de magát a lemezt sokkal átgondoltabbnak és következetesebbnek írta le, mint a 2013-as Artpopot. Az USA Today kritikusa, Maeve McDermott gratulált Gagának, hogy „kibővítette művészi látásmódját, és különféle zenei stílusokkal játszott az albumon, mégis hozta azon megszokott popdalokat, amiket a hallgatók várnak tőle”. Andy Gill 3/5 csillagos értékelést jelentetett meg a brit The Independent napilapban. Gillnek elnyerte tetszését az album rock stílus felé való tendálása, dicsérte Josh Homme munkáját, valamint az album kiemelkedő alkotásaiként az A-Yo és a John Wayne című számokat hozta példának, a Perfect Illusiont azonban egyhangúnak és unalmasnak nevezte.

Caroline Sullivan a The Guardian újságírója „ügyes lépésnek” gondolta ezt az albumot Gagától, elnyerte tetszését. 3/5 csillagos értékelésében Sullivan leírta, hogy „Gaga óriási hangja és a többi zenész jelenléte egy önvédő burkot képez együtt, de legalább az énekesnő lefektette jövőbeni albumainak alapjait, amelyek talán akadályok nélkül mutatják majd be őt”. A Digital Spy munkatársa, Lewis Corner úgy fogalmazott, hogy „a Joanne egyértelműen Gaga legszemélyesebb albuma, félrelöki a mesterséges személyiségeket egy őszintébb, és hát.. egy emberibb valamiért. Az Anyaszörny mostanra talán nyugdíjba vonult, de Lady Gaga puszta zenei zsenialitása továbbra is tündököl”. A PopMatters online magazin újságírójának, Evan Sawdey számára az album egy korrekt zenei lépés volt Gagától. Sawdey szerint a lemez arra készteti a rajongókat és a hallgatókat, hogy „újragondolják, hogy mit is tudnak a merész díváról”. Amanda Petrusich, a Pitchfork írója észrevételezte, hogy Gaga miként fedez fel egy új ösvényt, elszakadva a „vizuális provokációktól”, amelyek átjárták karrierje nagy részét. Petrusich szerint az album „bizonytalan, ami sértés a tavalyi Gagára nézve”.

Mikael Wood a Los Angeles Timestól úgy érezte, hogy az album legtöbb dalából „hiányoznak az átütő történetek” és „csupán stilisztikai gyakorlatok” Gaga részéről. Rich Juzwiak, aki a Spin magazinban jelentette meg kritikáját, nem tartotta hitelesnek a zenei megújulást, amit Gaga mutatott: „Az érthető, hogy a Joanne albumon Gaga autentikus próbál lenni… De a kép — az illúzió valójában — épp annyira tökéletlen, mint amilyen alaposan ki van dolgozva”. 2/4 csillagos értékelésében Greg Kot a Chicago Timesban úgy fogalmazott, hogy „Gaga úgy hangzik, mintha túl keményen próbálkozna” a Joanne-nel. Kot emellett kritizálta a társadalmi kommentárral rendelkező dalszövegeket a Come to Mama és az Angel Down számokban. Jon Caramancia a The New York Timestól megjegyezte, hogy az album elemi hangzásvilága nem érte váratlanul. Szerinte a Joanne nem merész vagy radikális, annál inkább zavaros és összefüggéstelen. Caramancia továbbá kritizálta az albumon közreműködőket a dalszerző Hillary Lindsey kivételével.

 Kereskedelmi fogadtatás 
A zeneipar érdekeit képviselő nemzetközi szervezet, az International Federation of the Phonographic Industry (IFPI) adatai szerint a Joanne a 2016-os év huszonkettedik legkelendőbb lemeze volt, miután világszerte 1 millió példányban kelt el.

Amerika

Az Egyesült Államokban a Billboard tette közzé, hogy a szakmabeliek  eladott példánnyal a Billboard 200 lista első helyére várják az albumot. Később ezt a becslést módosították, és a streaming adatokat is beleértve  eladott példányra emelték a számot, amelyből  példány a tradicionális lemezeladásokból áll össze. Az Egyesült Államokban a Joanne végül  példányszámos eladással (streaming-szolgáltatásokkal együtt  példánnyal) a Billboard 200 lista első helyén nyitott, ezzel az énekesnő negyedik listavezető lemeze lett a 2011-es Born This Way, a 2013-as Artpop és a 2014-es Cheek to Cheek után. Az év második legsikeresebben debütáló lemeze női előadótól a Joanne-t illeti Beyoncé Lemonade című korongját követően, amely 485 ezer eladott példánnyal nyitott az első héten 2016 áprilisában. Gaga az első olyan női előadó az országban, aki négy első helyezést elérő albumot adott ki a 2010-es évtizedben. A Joanne debütálásával Gaga rögtön a Billboard legbefolyásosabb zenei listáit összegző Artist 100 első helyére ugrott. A második hétre az albumeladások mintegy 70%-kal estek vissza, így a lemez négy pozíciót rontva az ötödik helyre került az amerikai albumlistán,  eladott példánnyal. A Nielsen adatai szerint az album  példányban kelt el az Egyesült Államokban 2018 februárjáig. 2017 februárjában Gaga Super Bowl LI félidei show-ja után a lemez a 66. helyről a második pozícióba ugrott az amerikai Billboard 200 listán, miután  példányban kelt el (amelyből  tradicionális lemezeladásokból állt össze), ezzel mintegy 818%-os növekedést mutatva az előző héthez képest. 2017 októberében az Amerikai Hanglemezgyártók Szövetsége (RIAA) platina minősítéssel illette az albumot. Kanadában a Joanne Leonard Cohen tizennegyedik stúdióalbuma, a You Want It Darker mögött a második helyen debütált  példányszámos eladással. A kanadai szállításokon alapuló minősítési rendszer szerint a Music Canada 2016. november 4-én arany minősítésben részesítette az albumot. Az Egyesült Államokhoz hasonlóan, a Super Bowl-beli fellépés Kanadában is jócskán fellendítette Gaga lemezeladásait: a Joanne az ország albumlistáján az 54. pozícióból a második helyre került, több mint 520%-os növekedést felmutatva az előző heti eladásokhoz képest.

Brazíliában a Joanne kiemelkedő kereskedelmi sikereket ért el: megjelenésekor rögtön a brazil albumlista első helyén nyitott, majd hét hétig tartotta listavezető pozícióját. Decemberben  példányszámos eladás után az album megkapta a platina minősítést.

Ázsia

Japánban az Oricon albumlistáján a lemez a tizedik helyen debütált 8026 eladott példányszámmal, míg a lista csakis nemzetközi előadóit rangsoroló változatán az első helyen nyitott. Második hetén a Joanne egy pozíciót rontott, és 6481 példány kelt el belőle az országban. Az album népszerűsítése céljából Gaga novemberben Japánba utazott, így harmadik hetére a lemezeladások is nőttek: 7399 példányt vásároltak meg az albumból. Megjelenése utáni negyedik hetén a Joanne eladásai szemmel láthatóan csökkentek: csupán 4312 példányban kelt el, ami a tizenhatodik helyre volt elegendő. A következő héten az album a huszonkilencedik helyre került 2763 példányszámos eladással.

Dél-Koreában a Kaon albumlistáján a Joanne a harminckettedik helyen nyitott, míg a nemzetközi előadók albumainak változatán az első helyen debütált. A következő hetekben azonban nem tudta megtartani helyezését a listán. Tajvanon a lemezeladások 64,37%-át uralva rögtön az első helyen nyitott a Joanne. Második hetén ez a szám 13,34%-ra, míg a következő héten tovább csökkent 7,93%-ra, amivel végül lecsúszott a lista második helyére.

Európa

Az Egyesült Királyság albumlistáján a harmadik helyen debütált  eladott példánnyal Elvis Presley posztumusz lemeze, a The Wonder of You, valamint Michael Bublé kilencedik, Nobody but Me című stúdióalbumát követően. A brit letöltési listán a lemez az első helyet szerezte meg, a streaming adatokat összegző listán a második helyen szerepelt az első héten, míg a fizikai kiadványok eladását illetően az ötödik helyet sikerült megszereznie. Egy hónappal megjelenése után a Brit Hanglemezgyártók Szövetsége (BPI) ezüstminősítésben részesítette az albumot, miután több mint  példányt szállítottak az országba. 2018 októberéig az arany minősítéssel rendelkező album  példányban kelt el az Egyesült Királyságban. Gaga Super Bowl-beli fellépését követően az album 77 pozíciót javítva a tizenegyedik helyre került a brit albumlistán, 5289 eladott példányszámmal. Az ír albumlistán szintén a harmadik helyen debütált. Franciaországban a vártnál gyengébben nyitott az album, csupán a kilencedik helyen mutatkozott be az ország hivatalos albumeladási listáján, 8000 eladott kópiával. A Pure Charts úgy gondolja, ez a szám a Perfect Illusion átlagos kereskedelmi sikere és Gaga a médiától való távolléte miatt sikeredett ilyen gyengére. Az év végére a francia kritikusok kereskedelmi szempontból csalódásként írtak a Joanne-ről, miután csupán  példányban kelt el az album az országban. Magyarországon a lemez a 15. helyen tudott debütálni a Mahasz Top 40 album-, DVD- és válogatáslemez-listáján, majd a következő hetén érte el legjobb helyezését, amely a 12. pozíció volt.

Ausztrália és Óceánia

A Joanne a második helyen debütált az ausztrál (ARIA), illetve az új-zélandi albumlistán egyaránt. Az ARIA közzétette, hogy a Joanne zsinórban Gaga második olyan szólóalbuma az Artpop-ot követően, amely a második helyen nyitott.

 Elismerések 

 Hatása 
Hugh McIntyre, a Forbes magazin újságírója elismerte, hogy „Lady Gaga a Joanne című albumával az első előadók közé tartozik, akik egy új korszakot hoznak a zeneiparba, amely során háttérbe szorul a diszkópálca és előkerül az akusztikus gitár. Azóta számos szupersztár a teljes zenekar és gitárok mellett döntött, többüknek működött is, még ha kevés ideig is.” McIntyre példának Miley Cyrust és Malibu című dalát, valamint Harry Styles angol énekesnek a Sign of the Times című kislemezét hozta fel. Végezetül elmondta, hogy „a legutóbbi sztár, aki beállt a sorba gitárjával és egy könnyedebb hangzásvilágba váltott át, az Kesha.” A Billboard cikkírója, Andrew Unterberger Miley Cyrus és a Joanne közti kapcsolatról írt. Elmondta, hogy Miley leírása új albumáról „első hallásra ismerősnek tűnt, hiszen Miley hasonló utat választott karrierjének alakulásában, mint Gaga”. Melissa Engelman az Odyssey-től a „Miley Cyrus lemásolta Lady Gagát?” című cikkében szintén a két énekesnőről írt, véleménye szerint Cyrus az „Anyaszörnytől [Gaga] vesz ötletet, hogy karrierjét elszakítsa a tévés Hannah Montana karakterétől”.

Spencer Kornhaber, a The Atlantic című magazinban megjelent, Kesha Rainbow című albumáról írt kritikájában úgy fogalmazott, hogy „mint Gaga a tavalyi Joanne albummal, Kesha lecseréli a népszerű elektronikus zenét hasonló hangszerekre és műfajokra (rock and roll, country, folk), melyekkel autentikusabb zenét alkot, valamint Gagához hasonlóan úgy próbálja végrehajtani ezt a fordulatot, hogy miközben visszavesz magából, nem dobja el régi személyiségét”. A Vanity Fair cikkírója, Josh Duboff szerint „a látszólag country zenében utazó Justin Timberlake, amint visszatért gyökereihez, Gaga Joanne korszakának érzetét keltette (amely leginkább arról volt közismert, hogy az énekesnő az albumborítón szereplő rózsaszín kalapját viselte többször is)”, valamint hogy „más popsztárok – köztük Miley Cyrus és Kesha – elfordultak a poporientált hangzásvilágtól valami eredetibb felé”. Billy Nilles az  E! Newsban azt írta, hogy „hívjuk csak a Joanne-hatásnak. Senki nem gondolta volna, hogy Gaga lépése trenddé válik a popzenében”.

Gary Trust, a Billboard cikkírója a Million Reasons című kislemezről megjegyezte, hogy „a Gaga erőteljes énekhangjával átjárt ballada meghódította a rádiókat”. Ugyanabban a cikkben Rob Lucas a WTSS rádiótól elmondta, hogy „a Million Reasons-szal egy új korszakba lépünk, ahol a hagyományos balladák és a nagy énekhangok uralkodnak”.

Olyan előadók ismerték el a Joanne hatását saját zenéjük alkotásakor, mint Noah Cyrus és Nelly Furtado. A V magazinnak adott interjújában Noah elárulta, hogy „imádja a Joanne-t”, valamint hogy „Gaga odatette magát, és idén ezzel a lemezzel tényleg inspirálta őt. Mindig is azt tette”. A Rolling Stone magazinnak elárulta, hogy „a country világú Joanne egyfajta múzsaként jelent meg előtte debütáló stúdióalbumának készítésekor”. Nelly Furtado hivatalos Twitter oldalán osztotta meg, hogy Gaga igazi inspiráció számára, míg üzenetét a #Joanne hashtaggel látta el.

Brad Wete a Billboard-tól Gaga rózsaszín kalapját „a popzene legfelismerhetőbb kiegészítőjének” nevezte meg a 2016-os évben.

 Az albumon szereplő dalok listája 

Megjegyzések
[a] jelentése: társproducer

 Közreműködők 
A közreműködők listája a Joanne'' albumon található CD füzetkében található.Zene (zárójelben a dal sorszáma található a fenti dallista szerint) 

Lady Gaga – vokál , zongora , ütős hangszerek , háttérének 
Victor Axelrod – zongora , szintetizátor 
Jeff Bhasker – szintetizátor 
BloodPop – szintetizátor , billentyűzet , orgona , basszus , dob 
Thomas Brenneck – gitár 
Jack Byrne – gitár 
J. Gastelum Cochemea – tenorszaxofon 
Dave Guy – trombita 
Este Haim – ütős hangszerek 
Emile Haynie – dob, szintetizátor 
Matt Helders – dob 
Ian Hendrickson-Smith – baritonszaxofon 
Josh Homme – gitár , dob , slide-gitár 
James King – bariton, tenor- és altszaxofonok 
Brent Kolatalo – dob 
Steve Kortyka – szaxofon 
Don Lawrence – énektanár

Sean Lennon – slide-gitár 
Ken Lewis – dob 
Hillary Lindsey – kiegészítő vokál , gitár , háttérének 
Kelsey Lu – cselló 
Leon Michels – billentyűzet, mellotron 
Tom Moth – hárfa 
Nicholas Movshon – basszus 
Brian Newman – trombita 
Kevin Parker – dob, gitár, szintetizátor 
RedOne – gitár 
Mark Ronson – basszus , gitár , billentyűzet ,mellotron , elektromos zongora , szintetizátor 
Anthony Rossomando – gitár 
Harper Simon – gitár Homer Steinweiss – dob Josh Tillman – dob Florence Welch – vokál 

Produkció (zárójelben a dal sorszáma található a fenti dallista szerint)

 Lady Gaga – producer (összes dal)
 Ben Baptie – hangkeverés (11., 13.)
 Jeff Bhasker – producer (1.)
 Joshua Blair – hangfelvétel (1.–13.)
 BloodPop – producer (1.–12.), ütemezés (1.–7., 12.), ütem programozás (8., 10.), húros programozás (7.), szintetizátor programozás (9.)
 Brandon Bost – keverő asszisztens (1., 3.–4., 7.–10., 12.), hangfelvétel (7.)
 Johnnie Burik – hangfelvétel asszisztens (3.)
 Christopher Cerullo – hangfelvétel asszisztens (10.)
 Chris Claypool – hangfelvétel asszisztens (10.)
 David „Squirrel” Covell – hangfelvétel asszisztens (1.–10., 12.), hangfelvétel (11.)
 Tom Coyne – maszterelés (összes dal)
 Matthew Cullen – hangfelvétel (8.)
 Riccardo Damian – hangfelvétel (1., 13.)
 Abby Echiverri – hangfelvétel asszisztens (8.)
 Tom Elmhirst – hangkeverés (1., 3.–4., 7.–10., 12.)
 Serban Ghenea – hangkeverés (2., 5.–6.)
 John Hanes – hangmérnök (2., 5.–6.)
 Michael Harris – hangfelvétel asszisztens (10.)
 Emile Haynie – producer (9.)

 Josh Homme – producer (1.)
 T.I. Jakke – hangkeverés (14.)
 Jens Jungkerth – hangfelvétel (8., 10.)
 Brent Kolatalo – hangfelvétel (9.)
 Ken Lewis – hangfelvétel (9.)
 Barry McCready – hangfelvétel asszisztens (2., 4.–7., 9., 11.–13.), hangfelvétel (13.)
 Ed McEntee – hangfelvétel asszisztens (8.)
 Randy Merrill – maszterelés (összes dal)
 Trevor Muzzy – hangfelvétel (14.)
 Kevin Parker – producer (6.)
 Charley Pollard – hangfelvétel asszisztens (4.)
 RedOne – producer, hangkeverés, programozás (14.)
 Benjamin Rice – hangfelvétel (2., 12.)
 Mark Ronson – producer (1.–13.)
 Dave Russell – hangfelvétel (3.)
 Brett „123” Shaw – hangfelvétel (10.)
 Justin Smith – hangfelvétel (1., 3., 8.), hangfelvétel asszisztens (2., 4., 6., 11.)
 Joe Visciano – hangkeverés asszisztens (1., 3.–4., 7.–10., 12.), hangfelvétel (7.)
 Alekes Von Korff – hangfelvétel (14.)

Üzlet

 Bobby Campbell – menedzsment
 Lisa Einhorn-Gilder – produkciós koordinátor
 Ashley Gutierrez – Lady Gaga asszisztense

 John Janick – A&R
 Lady Gaga – vezető producer
 Mark Ronson – vezető producer

További munkatársak

 Sandra Amador – stylist
 Frederic Aspiras – fodrász
 Andrea Gelardin – kreatív munka, fényképész
 Ruth Hogben – kreatív munka, fényképész
 Lady Gaga – kreatív munka, fényképész
 Brandon Maxwell – kreatív munka, ruházati felelős

 Brian Roettinger – grafikai tervezés
 Collier Schorr – fényképész
 Sarah Tanno – smink
 Florence Welch – fényképész
 An Yen – grafikai tervezés

Helyezések

Albumlistás helyezések

Helyezések a Mahasz listáin 
Az alábbi táblázatban az album helyezése mellett a lemezen található dalok magyarországi helyezései egyaránt szerepelnek.

Év végi összesített albumlisták

Első helyezések

Minősítések és eladási adatok

Lásd még 
 A Billboard 200 lista első helyezettjei 2016-ban

Jegyzetek

Fordítás

További információk 
 Lady Gaga hivatalos honlapja
 A Joanne album a Metacriticen
 Az albumról a bookline.hu oldalon.

Lady Gaga
Lady Gaga-albumok
2016 nagylemezei
A Billboard 200 lista első helyezettjei
{ { Album infobox | cím = Joanne | előadó = Lady Gaga | borító = Lady Gaga - Joanne Cover.png | háttér = lightsteelblue | típus = nagylemez | megjelent = október | felvételek=2016 Los Angeles , New York , London | hossz =39:05 | stílus = | kiadó = | producer = | előadó kronológia = Lady Gaga | kronológia típus = | előző = Cheek to Cheek( 2014 ) | jelenlegi = Joanne( 2016 ) | következő = A Star Is Born( 2018 ) | kritikák = AllMusic NME Rolling Stone The Daily Telegraph További kritikák ↓ | helyezések = Ausztrál albumlista ( #2 ) Amerikai albumlista ( #1) Brit albumlista ( #3 ) Kanadai albumlista ( #2 ) További helyezések ↓ | kislemez1 = Perfect Illusion | kislemez1dátum = szeptember | kislemez2 = Million Reasons | kislemez2dátum = október | kislemez3 = Joanne | kislemez3dátum = december } } A Joanne Lady Gaga amerikai énekesnő októberén , az Interscope-nál és a Streamline-nál megjelent ötödik nagylemeze aas Artpop és aes Cheek to Cheek után . Gaga olyan producerekkel dolgozott együtt , mint Mark Ronson , Jeff Bhasker , BloodPop és RedOne . A produceri munkálatokban maga az énekesnő is részt vett . A lemezen a „ visszafogott” country , a soft rock és a dance-pop irányzatok érvényesülnek leginkább . Gaga korábbi popalbumától , az Artpop-tól eltérően ezúttal az énekteljesítményre helyezték a hangsúlyt . Dalszövegek szempontjából az album a család témáját és az élet különböző érzelmeit dolgozza fel . Az énekesnő nagynénjének , Joanne Stefani Germanottánakéves korában bekövetkezett tragikus halála merőben befolyásolta a lemez érzelmi világát . Az album kiadásával és népszerűsítésével egy időben Gaga megjelenésében változás lépett fel . Az extrém öltözködéséről ismert énekesnő ruháit visszafogottabb , egyszerűbb stílus váltotta fel . Azes éveket megidéző széles karimájú , rózsaszín kalapjával és a pasztellszínek használatával Gaga a country stílus felé orientálódott . Az Amerikai Horror Story című sorozat munkálatai alatt szerzett tapasztalatai inspiráló hatással voltak az album kreatív folyamatára , illetve Gaga visszatért az autentikus és leegyszerűsített önkifejezéshez . Az album népszerűsítésére három kislemez jelent meg : elsőként szeptemberén a Perfect Illusion , amely első helyezett lett többek között Franciaországban , másodikként novemberán a Million Reasons jelent meg , amely a negyedik helyet szerezte meg az amerikai Billboard Hotkislemezlistán . Harmadik és egyben utolsó kislemezként a címadó dal , a Joanne egy újabb verziója jelent megelején . Joanne World Tour címen Gaga egy új turnét is meghirdetett , amely során augusztusje és februárje között adott koncerteket Észak-Amerikában , illetve Európában . A Joanne többnyire pozitív fogadtatásban részesült a zenei kritikusok felől . Kereskedelmileg az énekesnő negyedik első helyezést elérő lemezévé vált az Egyesült Államokban , de listavezető pozícióba került Japánban , Dél-Koreában , Brazíliában , Argentínában és Tajvanon is , valamint több mint tizenöt országban bejutott a legkelendőbb tíz album közé . Számos országban arany , illetve platina minősítést szerzett.végéig a Joanne több mint egymillió példányban kelt el világszerte . Az album jelölést kapott a Grammy-gálán A legjobb popalbum kategóriában , míg két kislemeze , a Million Reasons és a Joanne A legjobb szóló popénekes teljesítményért járó Grammy-díjért indult esélyesként ; utóbbi meg is nyerte a díjat . Háttér és kidolgozás Gaga harmadik stúdióalbuma , az Artpopnovemberében vegyes fogadtatásban részesült . Az album ennek ellenére is a Billboardlista legtetején debütált , ésjúliusáig több mint5 millió példány kelt el belőle . Gaga néhány hónappal később világ körüli turnéra indult ArtRave : The Artpop Ball elnevezésű turnéjával , melynek alapötlete a hasonló című ArtRave promóciós eseményen alapszik . Elárulta , hogy vannak tervei egy , az albumhoz tartozó második rész kiadásával kapcsolatban , ez azonban végül nem valósult meg . Az Artpop korszakában Gaga és menedzsere , Troy Carter úgy döntöttek , hogy nem folytatják a közös munkát ; az énekesnő új menedzserével , Bobby Campbell-lel csatlakozott a Live Nation Entertainment előadók menedzseléséért felelős részlegéhez , az Artist Nationhöz . Gaga később bevallotta , hogy ezen időszak alatt depresszióval küzdött , illetve a zenébe vetett hitével is kétségek merültek fel benne . Az Artpop vegyes fogadtatása arra késztette Gaga menedzsmentjét , hogy újratervezzék az énekesnő teljes arculatát . Gaga többször is megjelent a médiában , és leginkább arra fókuszált , hogy tanúbizonyságát adja kiemelkedő énektudásának . A Oscar-díjátadón nyújtott teljesítményét – az énekesnő az ötvenéves A muzsika hangja előtt tisztelgett előadásával – a kritikusok kimagaslóan pozitívan értékelték.szeptemberében Tony Bennett amerikai jazzénekessel együttműködve kiadta a Cheek to Cheek című jazzkorongot , amely többnyire pozitív kritikákat kapott . A közös album a Billboardlista első helyén debütált , ezzel Gaga zsinórban megszerezte harmadik első helyét az Egyesült Államokban . Később , az Grammy-gálán a páros elnyerte A legjobb hagyományos vokális popalbumnak járó Grammy-díjat is . Saját előadásai mellett Gaga más projektekben is részt vett . Együttműködött a Chic együttes frontemberével , Nile Rodgersszel az együttes I Want Your Love című dalának feldolgozásában , melyet Tom Fordos kollekciójának reklámvideójában használtak fel.szeptember ében kiadta a Til It Happens to You-t az egyetemi szexuális erőszakot bemutató The Hunting Ground című dokumentumfilm betétdalaként . Emellett Gaga főszerepet kapott az Amerikai Horror Story ötödik évadában , amely a Hotel alcímen futottoktóbere ésjanuárja között . Alakításáért Golden Globe-díjat nyert A legjobb színésznő minisorozatban vagy televíziós filmben kategóriában . Januárban , a díj átvételekor megerősítette ötödik stúdióalbumának érkezését , miszerint mégban a boltok polcaira kerül , bár egyelőre még csak a kidolgozás és tervezés fázisában állt.ésnagy részében Gaga hivatalos közösségi fiókjain keresztül nyújtott betekintést az album munkálataiba . Olyan képeket töltött fel a világhálóra , amelyeken többek között RedOne-nal , Giorgio Moroderrel , Mark Ronsonnal , illetve Rodgersszel látható . Felvételek Gaga úgy nyilatkozott , hogy szerette volna , hogy „ a rajongók meglepődjenek az albummal kapcsolatban” , majd hozzátette , hogy „ ez egy csodálatos önvizsgálati élmény . Ebből a szemszögből egyáltalán nem hasonlít az Artpopra” . A Billboardnak adott interjújában a producer RedOne elárulta , hogy az énekesnő a korábbi időszakaihoz képest mentálisan „ tisztább” állapotban van , ami szerinte jótékony hatással lenne a közös munkára . Az album vezető producereiként Gaga és Mark Ronson szolgáltak . A páros néhány sarokra nőtt fel egymástól a New York-i Upper East Side-on . Korábban együttműködtek Wale Chillin című dalán mégben.végén találkoztak újra egy londoni stúdióban , ahol Gaga bemutatta Ronsonnak az Angel Down című dalt . A későbbiekben a páros hat hónapot dolgozott együtt Rick Rubin Shangri-La stúdiójában , Malibuban . Az első munkanapon közösen megírták a Joanne című dalt , valamint Ronson arra bátorította Gagát , hogy írjon dalszövegeket „ bármiről , ami az életében vagy a fejében történik” . A felvételek egészen a maszterelés folyamatáig tartottak . Gaga a munkálatok során a felvétel alatt lévő zene szakmai vonatkozásában is mélyen kivette részét . „ Egész egyszerűen csak szeret a zongoránál ülni és parancsokat osztogatni a dobosnak , valamint elképesztő hangja van” – nyilatkozta a producer , majd az ének-centrikus felvételek folyamatáról beszélt : „ [ Gaga ] a popzene legkiválóbb hangjainak az egyike , szóval a dalokkal fogunk kezdeni és onnan folytatjuk” . A producer később azt mondta , hogy a Gagával közösen felvett zene az egyik legkedvesebb , amin valaha is dolgozott : „ Elképesztő , imádom . Alig várom , hogy ti is halljátok , mert a zene magáért beszél . A kedvenc zenészeim dolgoznak rajta” . Ronson továbbá a pszichedelikus rockot játszó ausztrál Tame Impala frontemberére , Kevin Parkerre is utalást tett , miszerint ő is részt vesz a lemez munkálataiban . Ezt később a BBC Music is megerősítette . Számos kiemelkedő zenész is részt vett a Joanne munkálataiban . Gaga felkérte Father John Misty-t , hogy játsszon dobon a lemezen , míg Ronson meghívta Josh Homme-ot ( a Queens of the Stone Age alapítóját ) , hogy a John Wayne című dal alatt gitározzon . A gitár mellett egyébként dobon is játszott , illetve a produceri munkálatokban is részt vett . Ronson továbbá Becket is bevonta a munkálatokba ; ennek eredménye a Dancin' in Circles című dal . Gaga , mint Beck régi rajongója , rendkívül élvezte az énekessel való együttműködést . Az albumon szerepel egy duett is , melyet Gaga és Florence Welch vett fel a New York-i Electric Lady Studios falain belül . 2016. szeptemberén a Perfect Illusion című első kislemez európai rádiós promóciós útján Gaga további betekintést nyújtott az album tartalmába olyan közreműködőket bejelentve , mint Beck , Florence Welch ( a Florence and the Machine-ból ) és Father John Misty . Kifejezetten a Welch-csel való duettről Gaga a BBC Radioon adott interjújában azt mondta : „ Elkezdtem dolgozni egy ötleten egy dalhoz , amit egyértelműen egy lánnyal szerettem volna véghezvinni . Majd meglátjátok , hogy miért , amikor megtudjátok miről is szól a dal . Végiggondoltam , hogy 'Kivel akarok énekelni ? ' [ Florence ] számomra az egyik , ha nem a legjobb énekesnő a világon . Elképesztő” . Pár nappal később New Yorkban a Z100 rádiónak elárulta , hogy a páros közös dalának címe Hey Girl , valamint hogy a Beck közreműködésével készült dal egy „ óriási dance felvétel” , amit egy átmulatott éjjel után írtak meg közösen az énekesnő malibui házában . Ronson olyan zenészeket toborzott össze az album zenei hangzásvilágának megalkotásában , akikkel korábban már együtt dolgozott , például Rufus Wainwright vagy Amy Winehouse lemezein . Producerként BloodPopot tüntette fel , aki „ elhozta az albumot a modern korszakba” . Eközben Gaga együttműködött Elton Johnnal is . A közös munka eredményeként megszületett egy dal Room in My Heart címmel , amely később nem került rá a lemezre . John az albummal kapcsolatban elárulta , hogy Gaga „ nagyszerű dalokat” fog írni ismét , olyanokat mint például a Bad Romanceés a You and I Aszeptemberében bemutatott Gaga : Five Foot Two című dokumentumfilmben többek között az album felvételeiről is láthatók képkockák , melyeken Gaga mellett Mark Ronson is szerepel . Kiszivárgás és megjelenés Gaga menedzsere , Bobby Campbell megerősítette , hogy az album csak aos év második felében jelenik meg . Az énekesnő közeli barátja , Elton John úgy nyilatkozott , hogy egyre valószínűbb aes megjelenés.szeptemberében Gaga frissítette hivatalos weboldalát , bejelentve az új korszak érkezését és az első kislemez ( Perfect Illusion ) címét egyaránt . Gaga szeptemberén az Apple Music nemzetközi rádióállomásán , a Beats One-on keresztül jelentette be , hogy új albumának címe Joanne , és októberén fog hivatalosan a boltok polcaira kerülni világszerte . Elárulta azt is , hogy két napon belül teljesen befejeződnek a felvételi munkálatok . Ugyanazon interjú során az énekesnő megerősítette , hogy az album egyedülálló módon nem fog megjelenni exkluzívan olyan streaming szolgáltatók oldalain , mint az Apple Music vagy a Tidal . „ Megmondtam a kiadómnak , hogy ha aláírják azokat a szerződéseket az Apple Music-kal és a Tidal-lal , én magam fogom kiszivárogtatni az új dalaimat” – magyarázta Gaga a műsorvezető Zane Lowe-nak . Gaga negatív hozzáállása azzal volt magyarázható , hogy a streaming szolgáltatók folyamatos harcban állnak egymással az előadók új albumainak exkluzív streaming jogainak megszerzéséért . Megjelenését megelőzően az albumnak a kiszivárgás problémájával kellett szembenéznie . Az Amazon.com amerikai cég oldalán előrendelésre volt elérhető az album és annak dalai . A rajongók azonban észrevették , hogy ha azt az utasítást adják angolul az Amazon Echo okos-hangszórónak , hogy „ Játszd le a Joanne-t Lady Gagától” , az minden dalból egy harminc másodperces részletet játszott le . Az Amazon az összes előzetest elérhetetlenné tette rövid időn belül . Az októberi hivatalos megjelenés előtt három nappal az albumot tévesen árusítani kezdték Belgiumban . A lemezt több százan vásárolták meg és töltötték fel teljes egészében az internetre . Cím , csomagolás és borító Az album Gaga édesapjának elhunyt nővéréről , Joanne Stefani Germanottáról kapta címét . Az énekesnő nagynénje decemberán , mindösszeévesen halt bele a lupus szövődményeibe . Gaga , aki egyébként középső névként viseli a Joanne keresztnevet ( teljes neve Stefani Joanne Angelina Germanotta ) , hamar észrevette , hogy nagynénje halála mélyen megrázta családját . Bár az énekesnőévvel Joanne halála után született , mégis hatalmas hatást gyakorolt rá és munkásságára . Aban kiadott The Fame című debütáló albumához tartozó booklet tartalmazott egy Joanne által írt verset For a Moment ( magyarul : „ Egy pillanatra” ) címmel . Az énekesnő azt állítja , hogy Joanne miatt jutott túl függőségi problémáin , a The Fame Ball Tour elnevezésű turnéját is nagynénjének dedikálta . Gaga bal bicepszére , egy Rainer Maria Rilke-vers egyik versszakának sorai közé tetováltatta Joanne halálának dátumát.ben az énekesnő szülei New Yorkban Joanne’s Trattoria néven egy éttermet is nyitottak . Gaga többször hangoztatta , hogy ugyan egyszer sem találkozhatott személyesen nagynénjével , de mégis „ élete egyik legfontosabb alakja” . Ezáltal Gaga , amint Ronsonnal együtt megírta a Joanne című dalt , úgy döntött , hogy az albumot is róla nevezik el , így tisztelegve előtte . Az album címének bejelentése után nem sokkal Gaga az albumborítót is bemutatta . A képen Gaga látható bal oldalnézetből , egyszerű kék háttér előtt , fején nagy karimájú rózsaszín kalapot visel . A Billboard cikkírója , Dominique Redfearn megjegyezte , hogy az albumborító látszatra egyszerűbb , mint például a Born This Way és az Artpop borítói . Andrew Unterberger ugyanattól a kiadványtól úgy fogalmazott , hogy „ figyelmesen összeállított” borítóról van szó , ami egyben azt is jelzi , hogy a lemezen hallható zene őszinte , nyílt és egyenes . A lemez standard változatándal szerepel , míg a bővített , deluxe változatondal kapott helyet . Az albumhoz tartozó bookletben különböző személyes értékek szerepelnek , amelyek a Germanotta család tulajdonai , mint például Gaga és édesapjának képei , Joanne jogosítványa , valamint eredeti kézirása . Gaga úgy érezte , hogy „ csodálatos dolog olyan családi örökségeket belevonni , amik még ma is jelentőséggel bírnak számára” . Témák és hatások A Joanne egyik alaptémája a család , ahogy Gaga magyarázta , az album az „ élet minden érzelmén keresztül halad” . Az album készítése során Gaga egy lányt látott lelki szemeivel a középpontban , aki megérti azt a dalszöveget , amit az énekes megírt , és talál is köztük egy emberi kapcsolatot . Annak érdekében , hogy ezt elérje , Gaga úgy határozott , hogy több zenei stílust is alkalmaz , úgy mint a country , funk , pop , dance , rock , elektronikus zene és folk . A tragikusan fiatalon elhunyt nagynéni , Joanne Germanotta története is merőben befolyásolta az album érzelmi világát , beleértve a dalszövegeket is , amelyekben Gaga azt az érzést próbálta megtalálni , amellyel általános értelemben üzenhet a világnak . A veszteség mellett olyan érzelmek hatottak az albumra , mint a szerelmi bánat , csalódottság , vágy és nosztalgia . Az énekesnő elárulta , hogy Joanne albumával „ ki akart vonulni a világba , magához véve élete legmélyebb történeteit és ezeket dalokba önteni” . Célja az volt , hogy ezen események „ mély és sokatmondó módon érintsék meg az embereket , és az ő saját életüket és történeteiket” . Az énekesnő Amerikai Horror Story című sorozatban való szereplése is inspiráló hatással volt az album kreatív folyamatára : „ Visszatértem egy olyasvalamihez , amiben annyira hittem , és ez a sötétség művészete” . A tévében való szereplés Gaga énekhangjára is kihatott . Elmondta , hogy inkább többet hallgatja a zenét , és csak utána írja le , majd hozzátette , hogy az album kevesebbet fogja tárgyalni az Artpop-korszak alatti fájdalmas időszakát , inkább a világosság és a tisztaság lesz jellemző rá : „ Mostanság inkább azon gondolkozom , hogy mit is akarok elmondani és mit akarok itt hagyni a Földön . Ez a fájdalmaim kifejezésénél kevesebb” . Egy , a The Inquirernek adottös interjúja során Gaga elmondta , hogy új albumának készítése alatt felfedezte önmaga új és sötétebb oldalát , sötétebbet , mint a rajongók várnának tőle : Millió új dolgot fedezek fel magamon , hogy mit akarok és ki akarok lenni , de ami ennél is fontosabb , hogy találtam egy olyan helyet , ahová elraktározhatom a sok fájdalmat és kínt , amit sehova se tehetnék . Belehelyezheted őket a zenédbe , de ez nem mindig az , amit az emberek várnának tőlem az én zenémben … Ők egy édes és élvezetes Just Dance típusú lányt , vagy Bad Romance-t akarnak , és ez így van rendjén … Boldogan megadom ezt nekik , de talán a Dope dalommal , vagy néhány olyan dologgal , amit az Artpopon csináltam , egy egyfajta sötét oldalt lehetett látni színekbe bugyolálva . Erre az emberek talán nem mindig kíváncsiak . Ők a teljességet akarják látni … Pedig a tökéletlenség a nyerő. Gaga életében fontos szerepet betöltő férfiak is hatással voltak az albumra , kezdve az énekesnő édesapjától , Joe Germanottától az exvőlegény Taylor Kinney-ig . Az énekesnő elárulta , hogy „ lázadó lelkét” használva akarta megérteni az összes különböző kapcsolatait , melyeken keresztül ment kijelentve , hogy a Joanne „ nem egy szomorú album . Ez egy olyan album , ami kifejezetten bemutat engem , mint nőt” . Zene és dalszöveg Mivel Gaga nem szerette volna kifejezetten egy stílusra szűkíteni az album hangzásvilágát , a lemezen több stílus is fellelhető , úgymint a dance-rock és a country is . Az énekesnő az utóbbi időben közeledni kezdett a countryzene felé , így az merőben befolyásolta az albumot is . A produkciós munkálatok és a dalszerzés kapcsán elmondható , hogy a Joanne során Gaga tovább folytatta a „ leegyszerűsített” értelmezését a zenének . Ebbe a folyamatba az Artpopot követően kezdett bele . A legfőbb hangsúly ezúttal a vokális teljesítményre és a dalszövegírásra összpontosult . A Rolling Stone magazinnak adott interjújában Gaga elmondta , hogy a dalok „ a családjának , a nővérének , az édesapjának és a nagynénjének a történetei” , továbbá „ édesanyjának családjáról , a férfiakkal való kapcsolatáról és a kudarcairól” szólnak . Joe Lynch a Billboard magazin cikkírója szerint az albumon a rock mellett hallhatók introspektív balladák , illetve érzelmes , táncolható dallamok is . Az első dal a Diamond Heart , amely bemutatja az album hangzásvilágát . Korábbi dalaihoz hasonlóan , ebben is fellelhetők önéletrajzi elemek , köztük az az idő , amikor Gaga go-go táncos volt New Yorkban . A Diamond Heart változatos hangulatú : a kedvetlen verzéket egy doborientált rész követi , amely végül egy rock-EDM stílusú refrénben csúcsosodik ki . A gitáron Josh Homme játszik . A második , A-Yo című dal country eredetű , és leginkább az amerikai bárokban hallható zenére emlékeztet a tapsokkal és a rézfúvós hangszerekkel . Dalszöveg szempontjából a dal a szexről szól . Ezt követően amint a címadó dal elkezdődik , a tempó is lelassul . A háttérben csak egy akusztikus gitár szól , miközben Gaga elhunyt nagynénjéről , Joanne-ről énekel érzelmesen . A következő , John Wayne című dal már jóval gúnyosabb , incselkedő szövegeket tartalmaz . Gaga cowboyokra tesz különböző utalásokat , mint például : „ Én csak egy cowboyt szeretek , tudom , hogy ez rossz , de lovagolhatnék a lovad hátán , és egy kicsit tudnál gyorsabban vágtázni?” Gaga vokálját Homme gitárjátéka kíséri . A dal Gaga korábbi kapcsolatairól szól , miközben utalásokat tesz a színész John Wayne-re . A Beck közreműködésével készült Dancin’ in Circles egy popdal , amely az egyedül töltött kellemes időről szól . Nicholas Mojica az International Business Times cikkírója szerint a dal egy „ óda a maszturbálásra” reggae és ska elemekkel , amelyek Gaga Alejandro című dalát , illetve Gwen Stefani zenéjét juttathatják eszünkbe . Dalszövege szerint Gaga egy korábbi szeretőjéről ábrándozik , miközben késő este egyedül táncol , ezzel az önkielégítésre utalva . A BBC Music cikkírója , Mark Savage szerint a Perfect Illusion egy disco-rock dal , amelynek a zenei felépítése „ sürgető” hatással bír . Gaga énekhangjához nem nyúltak a producerek , maradt eredeti , nyers formájában . A dal utolsó refrénjére a dallamban is változás lép fel . A Million Reasons című szám során Gaga egy véget érő szerelemről énekel , a verzékben több változatban is előadja a dal címét . A country-orientált dalban zongora és gitár hallható . Refrénjében Gaga a következőt énekli : „ Millió okot adsz nekem , miért hagyjalak elmenni / Millió okot adsz nekem , hogy kilépjek ebből” . Tom Rasmussen a Vice magazintól elmondta , hogy a Million Reasonsban érzékelhető leginkább a country hatás az albumon szereplő dalok közül . A Sinner’s Prayer című dal szintén country stílusú , emellett R&B és pop elemeket tartalmaz . A dalszövegben a sebezhető Gaga arra vágyik , hogy szerelme viszonzott legyen . Dalszövegében az énekesnő utalást tesz a New Yorkban található Fulton Streetre is . A kilencedik , Come to Mama című számban Gaga affektált hangon énekel , a magánhangzókat hosszan ejti ki . Azes évekre emlékeztető dal egymás elfogadásáról szól . Emellett fellelhető benne bibliai utalás is : az énekesnő mind az Ószövetségre , mind az Újszövetségre hivatkozik . A „ 40 napos ár” szöveggel Gaga Noéra asszociál , míg a „ Hagyd abba a testvéreid kővel dobálását” résszel Jézus egyik aforizmájára tesz utalást . A Hey Girl című dalba BloodPop és Ronson funk elemeket emelt be , amelyből erősen kitűnik Gaga és Florence Welch énekhangja . Dalszövege egy „ óda a barátságra” . A tizenegyedik , Angel Down című dalt Trayvon Martin halála inspirálta . Aéves fiútben lőtte agyon George Zimmerman Floridában . A lövöldözést Gaga is megénekli : „ Lövések hallatszottak az utcán , a templomnál , ahol egykor találkoztunk” . Az album népszerűsítése Fellépések Az album népszerűsítéseszeptemberében kezdődött el a Perfect Illusion című első kislemez bejelentésekor . A dal első élő előadására szeptemberén került sor a londoni Moth Club színpadán . A fellépés során Gaga egy levágott felsőt , valamint ezüstszínű sortot viselt . Kezében csupán egy mikrofon volt , amit a dal közben többször is megpörgetett a feje fölött . Új dala mellett zongorán előadta a Bad Romance akusztikus verzióját is . A Perfect Illusion az FX csatorna antológia sorozatának , az Amerikai Horror Story : Roanoke című évadának egyik előzetesében is felcsendült . A készítők ezzel azt akarták bemutatni , hogy az összes addig megjelent pár másodperces kisvideó mind félrevezetés volt az évad témáját illetően . Nem sokkal később Gaga bejelentette a Bud Light által szponzorált Dive Bar Tour elnevezésű miniturnéját . Az énekesnő októberén, án ésén lépett fel különböző egyesült államokbeli bárokban . A fellépéseket élőben lehetett követni a Bud Light és Gaga hivatalos Facebook-oldalain . Egy nyilatkozatban Gaga azt mondta : „ A legelső fellépéseim New Yorkban és szerte az országban kis bárokban voltak megrendezve , szóval ez egy nagyon izgalmas mód arra , hogy a Bud Lighttal együttműködve visszatérhetek a gyökereimhez és ilyen környezetben találkozhatok a rajongóimmal és így mutathatom be a Joanne című új albumom dalait élőben először” . A turné során Gaga új dalokat is bemutatott az albumról , ilyenek voltak az A-Yo és a Million Reasons című számok . Utóbbi hamar fel is került az énekesnő hivatalos Vevo-oldalára . 2016. októberén Gaga a Saturday Night Live című amerikai varietéműsor zenei vendége volt . Az est során előadta az A-Yo és a Million Reasons című dalokat. októberén a The Late Late Show with James Corden vendége volt , valamint szerepelt annak a Carpool Karaoke elnevezésű műsorrészében , amely során egy autóban utazva James Cordennel együtt elénekelte korábbi kislemezeit is a Perfect Illusion és a Million Reasons mellett . Gaga a The Late Late Show főszínpadán is zenélt , ahol a zenekarhoz csatlakozva A-Yo című dalát adta elő . November első napjait Gaga Japánban töltötte , hogy ott népszerűsítse új albumát . Tokióban a Szukkiri televíziós műsor vendége volt , ahol előadta a Perfect Illusion akusztikus verzióját , majd a News Zero műsorban lépett fel Joanne című dalával . Novemberán színpadra lépett aos American Music Awards gáláján Los Angelesben , ahol éjszakai égbolttal a háttérben előadta Million Reasons című dalát . Hilton Dresden az Out magazintól szívbemarkoló előadásnak tartotta Gaga fellépését , míg Cole Delbyck a The Huffington Posttól lelkesítőnek és érzelmesnek írta le . A Billboard magazin a díjátadó harmadik legkiemelkedőbb előadásaként listázta . Novemberén Gaga a New Yorkban található Ali Forney Centerbe látogatott el , hogy a hajléktalan LMBT fiatalokat támogassa , és előadja nekik a Million Reasons akusztikus változatát , egy zongora tetején ülve . Fellépése alatt „ Legyetek bátrak” feliratú pólót viselt . November végén Gaga Párizsba utazott , hogy részt vegyen és fellépjen a Victoria’s Secretos divatbemutatóján . A fellépés alatt Million Reasons , A-Yo és John Wayne című dalait adta elő különböző szettekben . A The Huffington Post cikkírója , Cole Delbyck ugyan pozitívan fogadta a Joanne albumot , de véleménye szerint a dalok nem illenek a Victoria’s Secret divatbemutatójára . Gaga a fellépés után az Egyesült Királyság fővárosába , Londonba utazott , ahol egy privát, fős esemény keretein belül meglepetéskoncertet adott a Westfield bevásárlóközpontban , majd a The X Factor évadának elődöntőjében előadta a Million Reasons című dalt . Gaga ezek után részt vett aos Royal Variety elnevezésű eseményen Londonban , ahol szintén Million Reasons című számát adta elő , többek közt Károly walesi herceg és Kamilla cornwalli hercegné előtt . Az énekesnő az Alan Carr’s Happy Hour című műsorba is ellátogatott , és zongorán kísérve magát elénekelte a Million Reasonst.áprilisában Gaga a Coachella fesztivál egyik főfellépője volt , amely során korábbi slágerei mellett előadta a John Wayne , az A-Yo és a Million Reasons dalokat is.janu árjában a Grammy-gálán Gaga Mark Ronsonnal együtt előadta a Joanne-t , illetve a Million Reasonst . Az énekesnő és két dala a díjátadó egyik legtöbbek által kibeszélt témái voltak a Twitter közösségi oldalon.2017. februárén Gaga az Super Bowl félidei fellépője volt.perces minikoncertje során korábbi slágerei mellett előadta a Million Reasonst is . Fellépését követően Gaga bejelentette , hogy az album népszerűsítése céljábólaugusztusában útjának indítja a Joanne World Tour elnevezésű világ körüli turnét . Az eredeti tervek szerint a turné decemberán fejeződött volna be az egyesült államokbeli Inglewoodban , azonban az énekesnő egészségügyi problémái miatt a koncertsorozat teljes európai szakaszát elhalasztották. októberán Gaga bejelentette , hogy januáre és februára között pótolja az eltörölt európai koncertjeit . februárán azonban fizikai fájdalmakra hivatkozva az újrahirdetett európai szakasz utolsó tíz koncertjét ismét lemondták a szervezők . A turné végül eladott jegy utánmillió dollár bevételt termelt . Kislemezek Az album első kislemeze , a Perfect Illusion szeptemberén került kiadásra . A dal vegyes fogadtatásban részesült a zenei kritikusoknál : többen dicsérték fülbemászó dallamát és Gaga énektudását , mások azonban az énekesnő korábbi kislemezeihez hasonlították , melyekhez képest csalódniuk kellett . A dal az első helyen debütált Franciaországban , míg az Egyesült Államokban a Billboard Hotkislemezlistán a tizenötödik helyig jutott . Később promóciós kislemezekként októberán megjelentették a Million Reasonst , illetve októberán az A-Yo című dalt . Az eredeti tervek szerint utóbbit szánták hivatalosan a második kislemeznek , azonban a Million Reasons kereskedelmileg sikeresebbnek bizonyult , így végül a kiadó azt jelentette meg november elején . A dal számos országban bejutott a slágerlisták Topes mezőnyébe . Az Egyesült Államok Billboard Hotas listáján a helyen debütált , majd az pozícióig emelkedett.febru árjában Gaga Super Bowl LI félidei show-ját követően a Million Reasons a negyedik helyen tért vissza a Hotra , ezzel Gaga megszerezte karrierje tizedik Topös , illetve tizennegyedik Topes helyezését a Billboard listáján . A kritikusok pozitívan fogadták a dalt , leginkább egyszerű hangzásvilágát és dalszövegét méltatták . A Million Reasons videója a Perfect Illusion folytatásaként került elkészítésre.márciusában az Amerikai Hanglemezgyártók Szövetsége ( RIAA ) platina minősítéssel illette a kislemezt.febru árjában a John Wayne című dalhoz jelent meg videóklip , amely a Million Reasons történetét folytatja . 2017. decemberén elsőként Olaszországban , majdjanuárjában világszerte is megjelent harmadik kislemezként a Joanne című dal . Megjelentetése alkalmából az énekesnő egy új verziót vett fel a stúdióban . A Joanne ( Where Do You Think You’re Goin’ ? ) ( Piano Version ) című felvételhez januárán jelent meg videóklip az énekesnő hivatalos Vevo csatornáján . A kritikusok értékelései Az album többnyire pozitív fogadtatásban részesült . Az értékeléseket összegző Metacritic 27 zenei kritikus véleménye alapjánpontot adott rá a maximálisból , így az album az „ általában kedvező” besorolást kapta . A brit The Daily Telegraph napilapnak író Neil McCormick öt csillagból négyre értékelte az albumot . Dicsérte a lemez régimódi dalait : „ Ütős dalokkal és kiemelkedő produkciós munkával a Joanne tökéletesen beillik a sorba . A modernitását ugyan jelzi a zenei stílusok keveredése , illetve egyéb számítógépes hangzások hozzáadása , mégis bravúrosan régies maradt a szívében” . Stephen Thomas Erlewine , az AllMusic kritikusa5 csillagra pontozta a maximális ötből a lemezt . Pozitívan írt arról , hogy korábbi munkáitól eltérően Gaga „ nem a magasban szárnyaló előadóként” jelenik meg , a Joanne inkább egy földhöz kötöttebb alkotás , amit „ egy olyan előadó készített , aki csakis olyan mutatványokat próbál véghezvinni , amiket sikeresen be is tud mutatni … Gaga lábnyoma szilárdan belegyökerezett a dance-pop stílusba , még úgy is , hogy többen közreműködtek a projektben” . Hasonló véleményen volt a Rolling Stone újságírója , Rob Sheffield , aki szerint a Joanne egy „ régi vágású , kilencvenes évekbeli soft rock album , amely az akusztikus gitáron alapszik” . Gratulált Mark Ronson és a többi producer munkájához , majd elmondta , hogy „ a Joanne egy örvendetes emlékeztető arra , hogy miért van szüksége a világnak Gagára” . Annie Zaleski az A.V . Clubtól kiemelte a Joanne zenei sokféleségét . Kritikájában B értékelést , vagyis pozitív visszajelzéseket adott . Olyan dalokat emelt ki , mint a Diamond Heart , a John Wayne , a Sinner’s Prayer és a Hey Girl , melyeket az album legjobb dalainak nevezett meg , valamint szerinte ezen dalokon mutatkozik meg leginkább Gaga kimagasló énektudása . A Slant Magazinnak adott5 csillagos értékelésében Sal Cinquemani kritizálta az album túlénekelt balladáit , valamint hiányolta a fülbemászó dallamokat , de magát a lemezt sokkal átgondoltabbnak és következetesebbnek írta le , mint aas Artpopot . Az USA Today kritikusa , Maeve McDermott gratulált Gagának , hogy „ kibővítette művészi látásmódját , és különféle zenei stílusokkal játszott az albumon , mégis hozta azon megszokott popdalokat , amiket a hallgatók várnak tőle” . Andy Gill5 csillagos értékelést jelentetett meg a brit The Independent napilapban . Gillnek elnyerte tetszését az album rock stílus felé való tendálása , dicsérte Josh Homme munkáját , valamint az album kiemelkedő alkotásaiként az A-Yo és a John Wayne című számokat hozta példának , a Perfect Illusiont azonban egyhangúnak és unalmasnak nevezte . Caroline Sullivan a The Guardian újságírója „ ügyes lépésnek” gondolta ezt az albumot Gagától , elnyerte tetszését.5 csillagos értékelésében Sullivan leírta , hogy „ Gaga óriási hangja és a többi zenész jelenléte egy önvédő burkot képez együtt , de legalább az énekesnő lefektette jövőbeni albumainak alapjait , amelyek talán akadályok nélkül mutatják majd be őt” . A Digital Spy munkatársa , Lewis Corner úgy fogalmazott , hogy „ a Joanne egyértelműen Gaga legszemélyesebb albuma , félrelöki a mesterséges személyiségeket egy őszintébb , és hát.. egy emberibb valamiért . Az Anyaszörny mostanra talán nyugdíjba vonult , de Lady Gaga puszta zenei zsenialitása továbbra is tündököl” . A PopMatters online magazin újságírójának , Evan Sawdey számára az album egy korrekt zenei lépés volt Gagától . Sawdey szerint a lemez arra készteti a rajongókat és a hallgatókat , hogy „ újragondolják , hogy mit is tudnak a merész díváról” . Amanda Petrusich , a Pitchfork írója észrevételezte , hogy Gaga miként fedez fel egy új ösvényt , elszakadva a „ vizuális provokációktól” , amelyek átjárták karrierje nagy részét . Petrusich szerint az album „ bizonytalan , ami sértés a tavalyi Gagára nézve” . Mikael Wood a Los Angeles Timestól úgy érezte , hogy az album legtöbb dalából „ hiányoznak az átütő történetek” és „ csupán stilisztikai gyakorlatok” Gaga részéről . Rich Juzwiak , aki a Spin magazinban jelentette meg kritikáját , nem tartotta hitelesnek a zenei megújulást , amit Gaga mutatott : „ Az érthető , hogy a Joanne albumon Gaga autentikus próbál lenni … De a kép — az illúzió valójában — épp annyira tökéletlen , mint amilyen alaposan ki van dolgozva”.4 csillagos értékelésében Greg Kot a Chicago Timesban úgy fogalmazott , hogy „ Gaga úgy hangzik , mintha túl keményen próbálkozna” a Joanne-nel . Kot emellett kritizálta a társadalmi kommentárral rendelkező dalszövegeket a Come to Mama és az Angel Down számokban . Jon Caramancia a The New York Timestól megjegyezte , hogy az album elemi hangzásvilága nem érte váratlanul . Szerinte a Joanne nem merész vagy radikális , annál inkább zavaros és összefüggéstelen . Caramancia továbbá kritizálta az albumon közreműködőket a dalszerző Hillary Lindsey kivételével . Kereskedelmi fogadtatás A zeneipar érdekeit képviselő nemzetközi szervezet , az International Federation of the Phonographic Industry ( IFPI ) adatai szerint a Joanne aos év huszonkettedik legkelendőbb lemeze volt , miután világszertemillió példányban kelt el . Amerika Az Egyesült Államokban a Billboard tette közzé , hogy a szakmabeliek eladott példánnyal a Billboardlista első helyére várják az albumot . Később ezt a becslést módosították , és a streaming adatokat is beleértve eladott példányra emelték a számot , amelyből példány a tradicionális lemezeladásokból áll össze . Az Egyesült Államokban a Joanne végül példányszámos eladással ( streaming-szolgáltatásokkal együtt példánnyal ) a Billboardlista első helyén nyitott , ezzel az énekesnő negyedik listavezető lemeze lett aes Born This Way , aas Artpop és aes Cheek to Cheek után . Az év második legsikeresebben debütáló lemeze női előadótól a Joanne-t illeti Beyoncé Lemonade című korongját követően , amelyezer eladott példánnyal nyitott az első hétenáprilisában . Gaga az első olyan női előadó az országban , aki négy első helyezést elérő albumot adott ki aes évtizedben . A Joanne debütálásával Gaga rögtön a Billboard legbefolyásosabb zenei listáit összegző Artistelső helyére ugrott . A második hétre az albumeladások mintegy-kal estek vissza , így a lemez négy pozíciót rontva az ötödik helyre került az amerikai albumlistán , eladott példánnyal . A Nielsen adatai szerint az album példányban kelt el az Egyesült Államokbanfebruárjáig. februárjában Gaga Super Bowl LI félidei show-ja után a lemez a helyről a második pozícióba ugrott az amerikai Billboardlistán , miután példányban kelt el ( amelyből tradicionális lemezeladásokból állt össze ) , ezzel mintegy-os növekedést mutatva az előző héthez képest.októberében az Amerikai Hanglemezgyártók Szövetsége ( RIAA ) platina minősítéssel illette az albumot . Kanadában a Joanne Leonard Cohen tizennegyedik stúdióalbuma , a You Want It Darker mögött a második helyen debütált példányszámos eladással . A kanadai szállításokon alapuló minősítési rendszer szerint a Music Canada novemberén arany minősítésben részesítette az albumot . Az Egyesült Államokhoz hasonlóan , a Super Bowl-beli fellépés Kanadában is jócskán fellendítette Gaga lemezeladásait : a Joanne az ország albumlistáján az pozícióból a második helyre került , több mint-os növekedést felmutatva az előző heti eladásokhoz képest . Brazíliában a Joanne kiemelkedő kereskedelmi sikereket ért el : megjelenésekor rögtön a brazil albumlista első helyén nyitott , majd hét hétig tartotta listavezető pozícióját . Decemberben példányszámos eladás után az album megkapta a platina minősítést . Ázsia Japánban az Oricon albumlistáján a lemez a tizedik helyen debütálteladott példányszámmal , míg a lista csakis nemzetközi előadóit rangsoroló változatán az első helyen nyitott . Második hetén a Joanne egy pozíciót rontott , éspéldány kelt el belőle az országban . Az album népszerűsítése céljából Gaga novemberben Japánba utazott , így harmadik hetére a lemezeladások is nőttek : példányt vásároltak meg az albumból . Megjelenése utáni negyedik hetén a Joanne eladásai szemmel láthatóan csökkentek : csupánpéldányban kelt el , ami a tizenhatodik helyre volt elegendő . A következő héten az album a huszonkilencedik helyre kerültpéldányszámos eladással . Dél-Koreában a Kaon albumlistáján a Joanne a harminckettedik helyen nyitott , míg a nemzetközi előadók albumainak változatán az első helyen debütált . A következő hetekben azonban nem tudta megtartani helyezését a listán . Tajvanon a lemezeladások37%-át uralva rögtön az első helyen nyitott a Joanne . Második hetén ez a szám34%-ra , míg a következő héten tovább csökkent93%-ra , amivel végül lecsúszott a lista második helyére . Európa Az Egyesült Királyság albumlistáján a harmadik helyen debütált eladott példánnyal Elvis Presley posztumusz lemeze , a The Wonder of You , valamint Michael Bublé kilencedik , Nobody but Me című stúdióalbumát követően . A brit letöltési listán a lemez az első helyet szerezte meg , a streaming adatokat összegző listán a második helyen szerepelt az első héten , míg a fizikai kiadványok eladását illetően az ötödik helyet sikerült megszereznie . Egy hónappal megjelenése után a Brit Hanglemezgyártók Szövetsége ( BPI ) ezüstminősítésben részesítette az albumot , miután több mint példányt szállítottak az országba.októberéig az arany minősítéssel rendelkező album példányban kelt el az Egyesült Királyságban . Gaga Super Bowl-beli fellépését követően az albumpozíciót javítva a tizenegyedik helyre került a brit albumlistán, eladott példányszámmal . Az ír albumlistán szintén a harmadik helyen debütált . Franciaországban a vártnál gyengébben nyitott az album , csupán a kilencedik helyen mutatkozott be az ország hivatalos albumeladási listáján, eladott kópiával . A Pure Charts úgy gondolja , ez a szám a Perfect Illusion átlagos kereskedelmi sikere és Gaga a médiától való távolléte miatt sikeredett ilyen gyengére . Az év végére a francia kritikusok kereskedelmi szempontból csalódásként írtak a Joanne-ről , miután csupán példányban kelt el az album az országban . Magyarországon a lemez a helyen tudott debütálni a Mahasz Topalbum- , DVD- és válogatáslemez-listáján , majd a következő hetén érte el legjobb helyezését , amely a pozíció volt . Ausztrália és Óceánia A Joanne a második helyen debütált az ausztrál ( ARIA ) , illetve az új-zélandi albumlistán egyaránt . Az ARIA közzétette , hogy a Joanne zsinórban Gaga második olyan szólóalbuma az Artpop-ot követően , amely a második helyen nyitott . Elismerések Hatása Hugh McIntyre , a Forbes magazin újságírója elismerte , hogy „ Lady Gaga a Joanne című albumával az első előadók közé tartozik , akik egy új korszakot hoznak a zeneiparba , amely során háttérbe szorul a diszkópálca és előkerül az akusztikus gitár . Azóta számos szupersztár a teljes zenekar és gitárok mellett döntött , többüknek működött is , még ha kevés ideig is.” McIntyre példának Miley Cyrust és Malibu című dalát , valamint Harry Styles angol énekesnek a Sign of the Times című kislemezét hozta fel . Végezetül elmondta , hogy „ a legutóbbi sztár , aki beállt a sorba gitárjával és egy könnyedebb hangzásvilágba váltott át , az Kesha.” A Billboard cikkírója , Andrew Unterberger Miley Cyrus és a Joanne közti kapcsolatról írt . Elmondta , hogy Miley leírása új albumáról „ első hallásra ismerősnek tűnt , hiszen Miley hasonló utat választott karrierjének alakulásában , mint Gaga” . Melissa Engelman az Odyssey-től a „ Miley Cyrus lemásolta Lady Gagát?” című cikkében szintén a két énekesnőről írt , véleménye szerint Cyrus az „ Anyaszörnytől [ Gaga ] vesz ötletet , hogy karrierjét elszakítsa a tévés Hannah Montana karakterétől” . Spencer Kornhaber , a The Atlantic című magazinban megjelent , Kesha Rainbow című albumáról írt kritikájában úgy fogalmazott , hogy „ mint Gaga a tavalyi Joanne albummal , Kesha lecseréli a népszerű elektronikus zenét hasonló hangszerekre és műfajokra ( rock and roll , country , folk ) , melyekkel autentikusabb zenét alkot , valamint Gagához hasonlóan úgy próbálja végrehajtani ezt a fordulatot , hogy miközben visszavesz magából , nem dobja el régi személyiségét” . A Vanity Fair cikkírója , Josh Duboff szerint „ a látszólag country zenében utazó Justin Timberlake , amint visszatért gyökereihez , Gaga Joanne korszakának érzetét keltette ( amely leginkább arról volt közismert , hogy az énekesnő az albumborítón szereplő rózsaszín kalapját viselte többször is ) ” , valamint hogy „ más popsztárok – köztük Miley Cyrus és Kesha – elfordultak a poporientált hangzásvilágtól valami eredetibb felé” . Billy Nilles az E ! Newsban azt írta , hogy „ hívjuk csak a Joanne-hatásnak . Senki nem gondolta volna , hogy Gaga lépése trenddé válik a popzenében” . Gary Trust , a Billboard cikkírója a Million Reasons című kislemezről megjegyezte , hogy „ a Gaga erőteljes énekhangjával átjárt ballada meghódította a rádiókat” . Ugyanabban a cikkben Rob Lucas a WTSS rádiótól elmondta , hogy „ a Million Reasons-szal egy új korszakba lépünk , ahol a hagyományos balladák és a nagy énekhangok uralkodnak” . Olyan előadók ismerték el a Joanne hatását saját zenéjük alkotásakor , mint Noah Cyrus és Nelly Furtado . A V magazinnak adott interjújában Noah elárulta , hogy „ imádja a Joanne-t” , valamint hogy „ Gaga odatette magát , és idén ezzel a lemezzel tényleg inspirálta őt . Mindig is azt tette” . A Rolling Stone magazinnak elárulta , hogy „ a country világú Joanne egyfajta múzsaként jelent meg előtte debütáló stúdióalbumának készítésekor” . Nelly Furtado hivatalos Twitter oldalán osztotta meg , hogy Gaga igazi inspiráció számára , míg üzenetét a #Joanne hashtaggel látta el . Brad Wete a Billboard-tól Gaga rózsaszín kalapját „ a popzene legfelismerhetőbb kiegészítőjének” nevezte meg aos évben . Az albumon szereplő dalok listája Megjegyzések [ a ] jelentése : társproducer Közreműködők A közreműködők listája a Joanne'' albumon található CD füzetkében található.Zene ( zárójelben a dal sorszáma található a fenti dallista szerint ) Lady Gaga – vokál , zongora , ütős hangszerek , háttérének Victor Axelrod – zongora , szintetizátor Jeff Bhasker – szintetizátor BloodPop – szintetizátor , billentyűzet , orgona , basszus , dob Thomas Brenneck – gitár Jack Byrne – gitár J. Gastelum Cochemea – tenorszaxofon Dave Guy – trombita Este Haim – ütős hangszerek Emile Haynie – dob , szintetizátor Matt Helders – dob Ian Hendrickson-Smith – baritonszaxofon Josh Homme – gitár , dob , slide-gitár James King – bariton , tenor- és altszaxofonok Brent Kolatalo – dob Steve Kortyka – szaxofon Don Lawrence – énektanár Sean Lennon – slide-gitár Ken Lewis – dob Hillary Lindsey – kiegészítő vokál , gitár , háttérének Kelsey Lu – cselló Leon Michels – billentyűzet , mellotron Tom Moth – hárfa Nicholas Movshon – basszus Brian Newman – trombita Kevin Parker – dob , gitár , szintetizátor RedOne – gitár Mark Ronson – basszus , gitár , billentyűzet, mellotron , elektromos zongora , szintetizátor Anthony Rossomando – gitár Harper Simon – gitár Homer Steinweiss – dob Josh Tillman – dob Florence Welch – vokál Produkció ( zárójelben a dal sorszáma található a fenti dallista szerint ) Lady Gaga – producer ( összes dal ) Ben Baptie – hangkeverés , ) Jeff Bhasker – producer ( 1. ) Joshua Blair – hangfelvétel–13. ) BloodPop – producer–12. ) , ütemezés ( 1.–7. , ) , ütem programozás , ) , húros programozás ) , szintetizátor programozás) Brandon Bost – keverő asszisztens ( 1.,–4.,–10. , ) , hangfelvétel ) Johnnie Burik – hangfelvétel asszisztens ) Christopher Cerullo – hangfelvétel asszisztens ( 10. ) Chris Claypool – hangfelvétel asszisztens ( 10. ) David „ Squirrel” Covell – hangfelvétel asszisztens ( 1.–10. , ) , hangfelvétel ) Tom Coyne – maszterelés ( összes dal ) Matthew Cullen – hangfelvétel ) Riccardo Damian – hangfelvétel , ) Abby Echiverri – hangfelvétel asszisztens ( 8. ) Tom Elmhirst – hangkeverés,–4.,–10. , ) Serban Ghenea – hangkeverés,–6 . ) John Hanes – hangmérnök ( 2.,–6 . ) Michael Harris – hangfelvétel asszisztens ( 10. ) Emile Haynie – producer ) Josh Homme – producer ( 1. ) T.I. Jakke – hangkeverés ( 14. ) Jens Jungkerth – hangfelvétel ( 8. ,) Brent Kolatalo – hangfelvétel ) Ken Lewis – hangfelvétel ) Barry McCready – hangfelvétel asszisztens ( 2.,–7.,,–13. ) , hangfelvétel ) Ed McEntee – hangfelvétel asszisztens ( 8. ) Randy Merrill – maszterelés ( összes dal ) Trevor Muzzy – hangfelvétel ) Kevin Parker – producer ) Charley Pollard – hangfelvétel asszisztens ( 4. ) RedOne – producer , hangkeverés , programozás ) Benjamin Rice – hangfelvétel , ) Mark Ronson – producer–13. ) Dave Russell – hangfelvétel ) Brett „ 123” Shaw – hangfelvétel ) Justin Smith – hangfelvétel , , ) , hangfelvétel asszisztens ( 2. , , , ) Joe Visciano – hangkeverés asszisztens,–4.,–10. , ) , hangfelvétel ) Alekes Von Korff – hangfelvétel ) Üzlet Bobby Campbell – menedzsment Lisa Einhorn-Gilder – produkciós koordinátor Ashley Gutierrez – Lady Gaga asszisztense John Janick – A& R Lady Gaga – vezető producer Mark Ronson – vezető producer További munkatársak Sandra Amador – stylist Frederic Aspiras – fodrász Andrea Gelardin – kreatív munka , fényképész Ruth Hogben – kreatív munka , fényképész Lady Gaga – kreatív munka , fényképész Brandon Maxwell – kreatív munka , ruházati felelős Brian Roettinger – grafikai tervezés Collier Schorr – fényképész Sarah Tanno – smink Florence Welch – fényképész An Yen – grafikai tervezés Helyezések Albumlistás helyezések Helyezések a Mahasz listáin Az alábbi táblázatban az album helyezése mellett a lemezen található dalok magyarországi helyezései egyaránt szerepelnek . Év végi összesített albumlisták Első helyezések Minősítések és eladási adatok Lásd még A Billboardlista első helyezettjeiban Jegyzetek Fordítás További információk Lady Gaga hivatalos honlapja A Joanne album a Metacriticen Az albumról a bookline.hu oldalon . Lady Gaga Lady Gaga-albumok 2016 nagylemezei A Billboardlista első helyezettjei